Alan Wake 2: Sudah Officially CONFIRMED!

Creative director Rave Entertainment telah pun mengesahkan bahawa Alan Wake 2 bakal keluar kelak! Ini terjawab dalam sessi temubual bersama Game Informer baru-baru ini.

Didalam interview tersebut, apabila ditanya “Adakah kita akan dapat bermain Alan Wake 2?” dan  Sam Lake dari Remedy Entertainment menjawab “Ya”.
Namun begitu, tidak mungkin kita akan menikmati siri tersebut dalam masa terdekat kerana studio tersebut sedang sibuk menyiapkan game terbaru iaitu Quantum Break. Quantum Break dijangka akan dipasarkan pada 2016 nanti.
Bagi yang tidak mengenali siri Alan Wake ini, ia mengisahkan seorang penulis novel seram yang bernama Alan Wake. Beliau sendiri mengalami pengalaman misteri ketika bercuti bersama isterinya. Isteri beliau telah hilang secara tiba-tiba di sebuah bandar kecil bernama Bright Falls dan Alan Wake tekad untuk mencari kembali isteri kesayangannya.
Game yang berkonsepkan survival horror ini mendapat sambutan yang hangat dari gamers dan pengkritik umumnya. Menerima pelbagai review yang baik dan juga berjaya mengaut anugerah Editor Choice dari IGN dan No. 1 game of 2010 dari Time.


E3 2016: Doom: DLC “Unto The Evil” Untuk Multiplayer Diumumkan!

Nampaknya, setan-setan ini masih terlepas dari ikatan di bulan ini!

Dalam sidang media Bethesda pagi tadi, id Software telah mengumumkan “Unto The Evil” – sebuah DLC terbaru untuk Doom Multiplayer yang bakal membangkitkan semula aksi Multiplayer dalam game ini.
Mereka belum mengumumkan tarikh tepat bilakah DLC ini akan dilancarkan, namun mereka telah sahkan ia bakal tiba pada bulan hadapan.
Jom layan pengumuman Doom dalam sidang media Bethesda pagi tadi:

JomBaca: Bethesda Keluarkan Patch Untuk Multiplayer Doom, Photo Mode Bakal Tiba


Tonton Trailer Terbaru Dari PlayerUnknown’s Battlegrounds Yang Memaparkan Map Gurun “Miramar”

Semasa di The Game Awards 2017, pembina PlayerUnknown’s Battlegrounds, PUBG Corporation telah berkongsi trailer terbaru yang memaparkan map terbaru yang berada di lokasi gurun, “Miramar”.

Miramar ialah map terbaru di mana korang boleh lihat kawasan bandar yang lebih padat dan bandar raya yang lebih besar dari apa yang kita pernah lihat dari map sebelum ini, Erangel. Map ini boleh didapati hari ini untuk test server.
Tambahan pula, PUBG Corporation mengumumkan bahawa game ini akan dilancarkan keluar dari Early Access pada 20 Disember. PlayerUnknown’s Battlegrounds boleh didapati di PC dan akan dikeluarkan untuk Xbox One pada 12 Disember.


Saksikan Trailer Penuh Terbaru The Last of Us HBO – Joel, Ellie Mulakan Pengembaraan

September lalu, HBO telah memperlihatkan teaser trailer pertama siri adaptasi The Last of Us.
Terkini, mereka telah memperlihatkan pula trailer penuh rasmi pertama, menunjukkan lebih banyak interaksi dan pengembaraan Joel dan Ellie ke bahagian barat Amerika Syarikat. Kita juga disajikan dengan beberapa babak yang peminat setia game asalnya pasti akan mengenalinya.
Jom layan:

The Last of Us akan menemui para peminat pada 16 Januari 2023. Untuk penonton di Malaysia, ia boleh ditonton di HBO GO.
Kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; Murray Bartlett sebagai Frank; dan Storm Reid sebagai Riley.
Pelakon suara untuk Joel dan Ellie dari game asal, Troy Baker dan Ashley Johnson akan turut membintangi siri tv ini sebagai antara watak utama. Namun, mereka belum dedahkan siapakah watak-watak tersebut.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Penerbitan siri tv adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
The Last of Us merupakan siri tv hasil kerjasama HBO, Sony Pictures dan PlayStation Productions.


Video Games Live 2016: Suasana Malam Diiringi Muzik Video Gaming

“Music is a moral law. It gives soul to the universe, wings to the mind, flight to the imagination, and charm and gaiety to life and to everything.” – Plato, ahli falsafah.
Apakah muzik dalam gaming?
Saya mengaku apabila saya sedang gaming, saya bukannya selalu peka terhadap muzik. Kadang-kadang saya tutupkan muzik supaya perhatian saya tak terganggu sebab muzik agak boleh menganggu pemikiran saya. Lebih-lebih lagi bila masa tuh di saat-saat akhir PvP atau boss fight yang epik.
Bila saya nak jadi calm dan focused tapi music tuh sedang bermain rancak, emosi saya pun terpengaruh. Gerak jalan gaming saya mengikut tempo lagu gaming dan kadang-kadang ia tak selari dengan niat saya.
Nih, dan macam-macam lagi, adalah contoh bagaimana muzik menjadi salah satu aspek yang sangat penting dalam video gaming. Dengan itu, wujudnya Video Games Live! yang merupakan satu konsert jelajah untuk merayakan muzik video gaming.
Tiap-tiap tahun, industri gaming mengalu-alukan acara VGL di beberapa tempat serata dunia. Saya mengetahui tentang acara nih mengikut iklan-iklan di Facebook. Yang menarik perhatian saya adalah pengasas VGL, Tommy Tallarico, yang dulu pernah jadi host siri TV Judgement Day. Siri TV rangkaian G4 tuh dulu memang kegemaran saya kerana ia mempersembahkan kajian video games terbaru yang menarik.
Bila tersedar bahawa VGL akan datang ke Malaysia, terus saya tanya pada geng JomGaming sebab rasa nak ingin tahu.
“Korang nak pergi tak?” saya bertanya.
“Saya pergi!” jawab gadis video content JomGaming dan rakan video game Destiny aka Sarah.
Persediaan VGL dalam Stadium Negara!
Rupanya Sarah memang dah lama berniat nak hadir konsert nih sejak ia ditunda sekejap dari tahun lepas. Walaupun VGL mengadakan acara nih sepanjang tahun, ia tak selalunya diadakan di lokasi yang sama tiap-tiap tahun. Malaysia pernah berpeluang menjadi host VGL pada tahun 2010 dan 2012. Tahun nih tempatnya pula di Stadium Negara, Kuala Lumpur.
Kaiz, salah seorang pro-JRPG dan penulis JomGaming, juga sudah beli tiket ke konsert tersebut. Dengan sedikit pelawaan, dia dan Sarah dapat memujuk saya dan BigBoss JomGaming menyertai satu rombongan ke ibu negara untuk malam tersebut.
Konsert Video Games Live! telah datang lagi ke Malaysia!
Petang hari Sabtu itu merupakan cuaca yang lebih kurang agak cerah dan panas. Setelah sampai ke stadium lebih kurang pukul 4 petang, saya masuk ke dalam ruang bangunan untuk berehat sekejap. Best jugak boleh duduk lepak dalam tempat berhawa dingin nih!
Pada waktu yang sama, juga terdapat satu demonstrasi Super Hero Fight Out! tajaan Tune Talk di atas sebuah pentas pertarungan berpagar. Ia merupakan satu sesi mixed martial arts (MMA) dengan pemain yang berseragam cosplay. Sesi menonton nih terbuka untuk orang ramai, terutamanya gamers yang berminat Street Fighter.
Jom tonton pertarungan hebat antara dua lelaki Street Fighter!
Pertarungan antara dua gadis Street Fighter pun ada!
Konsert VGL ditaja oleh P1 Networks, Red Bull Malaysia, dan Tune Talk Sdn Bhd. Walaupun acara itu bermula pada pukul 8 malam, saya datang awal sedikit sebab teringin menyiasat lebih lanjut apakah aktiviti-aktiviti menarik yang telah disediakan.
Menyiasat konon.
Sebenarnya saya datang awal sebab nak jalan-jalan cari makan!
Satu baris jalan raya ditukar menjadi lorong food truck!
Banyak meja dan kerusi dah disediakan, tak yah rantau jauh cari tempat duduk!
Nak makan sotong besar macam nih!
Keadaan persekitaran dah bagai satu perayaan besar. Pihak-pihak penganjur dan penaja menyambut kedatangan orang ramai dengan barisan panjang food trucks! Ada yang jual makanan dulang sushi, hotdog, burger sedap siap bungkus, set ayam panggang, dan macam-macam lagi. Juga ada jualan minuman Milo, buah-buahan dan bubble teas.
Sebab cuaca begitu panas, saya beli ais-krim waffle yang sangat enak. Kalau saya ada niat nak diet kurus tahun 2016, nih boleh kata hari cuti je, heheheee!
Yaay, sempat bergambar Instagram satu!
Nak ais krim? Nak waffles? Nak coklat? Campur je semua!
Acara VGL juga telah menyediakan banyak khemah yang khas untuk penaja-penaja utama, jualan flea market, ataupun pameran perniagaan bertema video gaming. Ada juga tempat untuk demo video gaming bagi siapa-siapa yang tak segan nak cuba. Tak syak lagi, video game yang paling diminta ramai adalah game terbaru, Street Fighter V!
Siape cepat, menang KO’d! Semua pelawat tertarik nak tengok skrin Street Fighter V!
Pelajar kolej KDU menunjukkan bakat dieorang dalam kursus video gaming.
DJ Red Bull dengan kenderaannya yang begitu hebat menceriakan lagi suasana pesta VGL!
Ada juga khmah-khemah flea market dan gerai-gerai video gaming.
Rakan niaga JomGaming, Tru Communique, pun ada! Kaiz dan Liza sempat bergambar, hehehee!
Sambil menunggu waktu buka konsert VGL, kitorang jugak membuat sesi live-tweet bergambar dalam Twitter JomGaming. Gambar-gambar suasana pameran berpesta nih dapat jugak menarik kedatangan dua gadis-gadis otai dari Malaysian Female Gamers, Anis dan Salina! Wow!
Yaaay, dapat tangkap gambar dengan geng cosplay!
Hari siang cepat bertukar gelap oleh sebab turunnya hujan lebat. Bila tiba waktu pintu konsert terbuka, kawasan luar Stadium Negara menjadi basah kuyup dan ada beberapa tempat yang hampir banjir. Tapi di dalam stadium, penonton-penonton konsert dah mula bersemangat.
Sebagai permulaan, acara VGL mempersembahkan sesi pertandingan cosplay yang terdiri daripada peserta-peserta yang amat kreatif. Nih berbeza sikit daripada kumpulan demo MMA tadi! Kebanyakkan peserta nih adalah dari golongan professional yang pandai bersolek, berseragam, dan berlakon mengikut watak kegemaran video gaming.
Pemenang cosplay adalah Johnathan Goon, sebagai Tarma Roving dari game Metal Slug!
Lepas penyampaian hadiah pemenang cosplay, maka acara konsert Video Games Live! dirasmikan! Setiap konsert yang diusahakan adalah khas mengikut permintaan gamers tempatan. Sebagaimana setiap pengalaman video gaming adalah unik bagi individu gamers, tiada mana-mana konsert VGL disusun dengan aturan muzik yang sama.
Konsert bermula dengan menayangkan beberapa segment yang bertema video gaming; Super Mario World dengan lagu parodi, “What A Wonderful World” dan Ms. Pacman Music Video dari kumpulan The Go! Team. Video lawak nih adalah bagai pembuka acara yang mencuit hati dan disambut meriah oleh ramai penonton.
Lepas tuh dengan serta –merta, lagu pertama VGL adalah tema dari video game yang klasik, Castlevania!
Lagu Castlevania disertai dengan sinaran berirama lightshow yang hebat!
Kemudiannya, pemain gitar solo dan pengasas VGL, Tommy Tallarico, memberi sepatah dua kata. Dia sendiri pernah terlibat dan juga mengarang lagu soundtrack dalam beberapa video game yang terkenal. Bagi dia, tujuan utama konsert lawatan Video Games Live! adalah untuk menjelaskan bahawa seni muzik dalam video gaming adalah seni budaya yang teramat unik sekali.
Tommy juga memperkenalkan, Eimear Noone, konduktor muzik yang mengetuai lagu-lagu yang dimainkan pada malam tersebut. Eimear adalah konduktor utama dalam pelbagai siri video gaming seperti World of Warcraft dan Starcraft 2.
Tommy Tallarico berasa terharu dapat menjayakan malam VGL dengan kumpulan orkestra negara, Orkestra Simfoni Kebangsaan.
Lagu seterusnya adalah satu lagi dari golongan video game klasik, Megaman!
Walaupun konsert VGL dimainkan oleh satu kumpulan seni budaya orkestra, penonton juga dialu-alukan untuk bersorak dan bertepuk serentak masa persembahan!
Tak sangka, VGL juga memainkan lagu Theme of Laura dari Silent Hill 2!
Lagu-lagu yang dimainkan di VGL juga disertakan dengan tayangan video game tersebut!
Bila keluarnya klip pendek video dari Hideo Kojima, tak syak lagi lagu yang diperkenalkan adalah dari Metal Gear Solid!
Nih lah antara lagu yang mendapat sambutan amat hebat sekali!
Siapa yang tak kenal lagu dari Super Mario Bros? Syoknya!
Waaaah, munculnya Komander Shepard!
Nih lagu dari video game Mass Effect yang penuh dengan emosi!
Blast from the past! Sonic the Hedgehog juga dimainkan lagunya!
Satu lagi yang dapat sambutan hangat! Lagu Nate’s Theme dari Uncharted 2: Among Thieves!
Lagu nih amat terkenal di antara golongan gamers Playstation!
Lagu tema Earthworm Jim! Tommy beraksi dengan gitarnya di atas pentas T-ramp!
Lagu nih amat istimewa bagi Tommy sebab dialah penggarang muzik video game tersebut!
Yaaay, veteran gamers mesti kenal! Lagu tema utama siri Legend of Zelda!
Video disertakan dengan lagu nih adalah unik sebab ia menayangkan mermacam-macam hasil seni lukis peminat siri tersebut.
Lepas tamat lagu terakhir untuk bahagian pertama, konsert VGL mengambil waktu rehat selama 20 minit. Para penonton juga sempat untuk berjalan-jalan ke kawasan stadium, atau mencari alas perut di barisan food truck yang masih ada.
Tak rugi tunggu kumpulan orkestra refresh! Lagu seterusnya adalah lagu tema Kingdom Hearts, waaah!
Tayangan yang digubah untuk lagu tema Kingdom Hearts terdiri daripada segment-segment video animasi klasik Disney.
Setiap segment memang memupuk rasa nostalgia!
Kapal Jackdaw ke tuh? Nih mesti Assassin’s Creed 4: Black Flag!
Tommy pun seronok bermain gitar dengan lagu yang rancak nih!
Korang minat tak lagu dari video game Phoenix Wright: Ace Attorney? Tiada bantahan di sinih!
Konsert VGL tak sempurna tanpa lagu tema dari World of Warcraft!
Inilah lagu tema dimana konduktor VGL, Eimear Noone, pernah mengambil bahagian untuk mengubahnya untuk syarikat Blizzard.
Gamers PC mesti kenal lagu nih! Game RTS yang hebat dari Westwood Studios, Command & Conquer!
League of Legends! Tayangan video memang sepadan dengan tempo rancak lagu!
Nih pendapat saya sendiri, tapi lagu yang paling nostalgic dan klasik adalah lagu tema Skyrim!
Kumpulan vocal OSK membuktikan bakat mereka dengan lagu berbahasa fantasi, Song of the Dragonborn!
Pastinya, lagu yang menjadi acara kemuncak VGL adalah lagu dari video game Final Fantasy 7, One Winged Angel! Bro Bomoh Kokodai jugak sempat merakamnya!

Lagu terakhir adalah lagu tema Chrono Trigger. Lagu nih amat merdu iramanya dan tidak lapuk dek zaman.
Gitar dan violin berduet sama!
Setelah selesai lagu terakhir, Tommy mengucapkan terima kasih pada semua para penaja, penganjur, dan penonton-penonton yang sudi hadir. Dia juga sempat menangkap satu gambar landskap untuk kenangan Video Games Live! Kuala Lumpur 2016.
Bye-bye Malaysia! Jumpa lagi!

Amazing night in KL! @GameOnVGL @VideGamesLive. They built Tommy a t-shaped ramp!!!! #VGM https://t.co/YUExYDBUlN pic.twitter.com/sSim2mL4Zn
— Eimear Noone (@eimearnoone) February 28, 2016
Bagi saya pula, kenangan yang paling saya hargai adalah pengalaman berada di hadapan konsert VGL. Sebagai gamers, kitorang suka bermain sebab game tersebut sangat interaktif. Tiap-tiap game adalah unik, dan tiap-tiap gamers suka bersifat ingin tahu. Macam mana nak dapat ganjaran in-game yang paling hebat? Apakah cara paling laju untuk selesaikan misi tahap tinggi?
Semasa berada di konsert VGL, saya tidak mementingkan interaksi dengan mana-mana video game, tapi saya masih berasa seronok dapat menyaksikan berbagai jenis tema video game yang menarik. Bukan semuanya video game yang dipersembahkan saya pernah mainkan. Tapi setiap lagu dari video game pada malam itu sudah tersemat dalam hati.
Semoga kita berjumpa lagi dalam konsert VGL yang akan datang!


The Last of Us Remastered Di PS4 Mendapat Kemaskini Pra-PS5, Waktu Loading Jauh Lebih Pantas

Sejak semalam, beberapa game PS4, antaranya The Last of Us Remastered dan God of War, telah menerima kemaskini baharu yang merupakan kemaskini persediaan sebelum game-game ini boleh dimainkan di PS5. Ini tentunya juga kemaskini untuk membenarkan beberapa media dan Youtuber terpilih, yang sudah menerima unit review PS5, mencuba game tersebut di konsol generasi seterusnya itu.
Apa yang menarik tentang kemaskini ialah walaupun masih bermain di PS4, waktu loading yang diperlukan untuk memulakan The Last of Us Remastered kini jauh lebih pantas berbanding sebelum menerima kemaskini baharu ini. Sesiapa yang pernah bermain game ini semestinya tahu betapa lamanya waktu loading yang diambil.
Korang boleh tonton sendiri perbezaan waktu loading dalam The Last of Us Remastered yang dimuatnaik oleh ElAnalistaDeBits di bawah. Sebelum kemaskini baharu ini, waktu loading untuk memulakan game ini ialah 1 minit 30 saat, manakala kini ia hanya mengambil masa 13 saat.

Masih di PS4, ia hanya mengambil masa 30 saat — bayangkan berapa saat pula yang diperlukan apabila ia dimainkan di PS5 kelak?
PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Uncharted 4: Photo Mode, Tiada Co-Op, Playtime & Banyak Lagi Maklumat Baru Didedahkan!

Lebih banyak maklumat baharu telah didedahkan Naughty Dog untuk game terbaru mereka akan datang, Uncharted 4.

Dalam satu stream di Twitch yang dilakukan Naughty Dog tempoh hari, mereka telah memainkan Uncharted 4: A Thief’s End selama satu jam dan bersembang mengenainya. Beberapa maklumat terbaru telah didedahkan mereka, antaranya:

Akan ada “Photo mode” seperti yang terdapat dalam The Last of Us Remastered. Mereka menambah, terdapat satu fungsi istimewa yang mampu mencantikkan lagi screenshots yang bakal diambil.
Tiada Co-op campaign.
Apabila memandu di setiap permukaan yang berbeza seperti rumput, batu, lumpur dan lain-lain, pemain akan merasai perbezaannya.
Jalan cerita Uncharted 4 akan lebih panjang daripada tiga siri Uncharted sebelum ini.
Tiada jumlah masa yang tipikal untuk menghabiskan game ini kerana persekitaran dan kawasan dalam game ini adalah lebih luas dan terbuka – lebih banyak pilihan untuk dihabiskan.
Banyak lagi maklumat tentang Multiplayer akan didedahkan sebelum game ini dilancarkan kelak.
Kata mereka, butang-butang control adalah “highly customizable“. Pemain akan dibenarkan menukar control mengikut kesesuaian masing-masing. Sejauh mana ia boleh di-customize, tidak diberitahu.
Semasa memandu, pemain boleh terjatuh ke dalam gaung dan pemain akan respawn semula ke checkpoint terakhir.
Setiap difficulty akan mempengaruhi posisi musuh. Contohnya, kedudukan snipers dan musuh yang mempunyai RPG akan berlainan mengikut difficulty yang dipilih.
Tiada butang untuk berlari.
Jeep tidak boleh dimusnahkan musuh, namun ia boleh ditembak jika kita berada di dalamnya.
Lebih banyak video akan dikeluarkan mereka dalam minggu-minggu akan datang.

Photo Mode yang boleh diaktifkan dengan menekan butang L3 + R3
Anda boleh tonton stream penuh itu di sini.
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Babak Pembukaan Uncharted 4 Adalah Yang Terbaik Dalam Sejarah, Kata Naughty Dog


Disc Fizikal Call of Duty: Modern Warfare 2 Hanya Simpan 70 MB

View this post on Instagram            A post shared by JomGaming (@jomgaming)


“Haramkan Terus Pokemon GO Dibawa Masuk Ke Negara Ini” – Rani Kulup

Setelah beberapa barisan tokoh agama melontarkan pendapat mereka tentang game Pokemon GO, Rani Kulup turut tidak ketinggalan dalam “memanaskan” lagi keadaan.

Menurut laporan The Star, Presiden Pertubuhan Martabat Jalinan Muhibbah Malaysia (MJMM), Abdul Rani Kulup Abdullah telah menyarankan agar kerajaan Malaysia untuk mengharamkan terus Pokemon GO dari dibawa masuk ke Malaysia.
“Rakyat rasa tidak senang hati (dengan kehadiran Pokemon GO). Di Malaysia sudah ada banyak game seperti ini, yang mana ia telah menyebabkan kanak-kanak mengabaikan pelajaran. Kami dengan tegas membantah game ini kerana ia memudaratkan perkembangan kanak-kanak, di mana minda mereka akan dipenuhi dengan kartun. Akhirnya, semua orang akan menjadi kartun di Malaysia.
Jadi, kami gesa PDRM (Polis Diraja Malaysia), SPRM (Suruhanjaya Pencegahan Rasuah Malaysia) dan Kerajaan (Malaysia) haramkan terus Pokemon GO”, kata Rani Kulup semasa ditemuramah beberapa wartawan ketika membuat laporan polis di Kuala Lumpur.

Game mobile keluaran Niantic Labs ini masih belum dilancarkan di Malaysia, namun, ramai individu ternama telah menggesa kerajaan untuk mengharamkan game ini. Tempoh hari, Mufti Pulau Pinang, Datuk Dr Wan Salim Wan Mohd Noor menggesa supaya Pokemon Go diharamkan dengan kadar segera.
Sebelum ini, penceramah bebas, Shahrizan Daud berkata, Pokémon GO turut dianggap sebagai perjudian kerana membabitkan pertaruhan wang apabila setiap raksasa Pokemon yang berjaya ditangkap akan diberikan ganjaran. Beliau menambah, game yang berbahaya dan melalaikan seperti Pokémon GO diharamkan dalam Islam kerana membawa ancaman kepada pembangunan ummah dan ekonomi.
Mufti Perak, Tan Sri Harussani Zakaria turut senada mengenai isu ini. Beliau telah menyarankan kerajaan pusat untuk mengharamkan Pokemon GO. Beliau yang mengakui tidak mempunyai begitu banyak pengetahuan tentang game ini, namun mengatakan ia sepatutnya tidak dibenarkan di dalam negara ini jika benar ia melibatkan elemen perjudian.

Tidak ketinggalan, Ketua Diyanet-Sen, iaitu Kesatuan Imam-Imam di Turki, Mehmet Bayraktutar telah menyatakan kebimbangan beliau tentang pemain-pemain game ini yang sesuka hati memasuki kawasan suci Islam seperti masjid.
Beberapa hari sebelum itu, Ketua Polis Negara, Tan Sri Khalid Abu Bakar mengatakan sebaliknya. Beliau berkata, pihak polis tiada sebarang perancangan untuk menghalang mana-mana anggotanya untuk bermain game ini melainkan ia mempunyai elemen perjudian atau memberikan sebarang ancaman kepada keselamatan.


God Eater Resurrection & God Eater 2: Rage Burst: Tarikh Release Diumumkan!

Dua sekali tarikh release untuk versi Bahasa Inggeris game ini telah diumumkan sekali dengan trailer baru! YAHOO!

Bandai Namco telah mengumumkan bahawa game yang dinanti-nantikan ramai, God Eater Resurrection versi Bahasa Inggeris bakal release pada 28 June 2016 di Amerika Utara (region R1) dalam versi digital di Playstation Store untuk platform PS4 dan PS Vita. Tiada lagi pengumuman dibuat untuk Asia (region R3) tapi kami berharap ada versi fizikal untuk Asia!

God Eater Resurrection akan di-release di Windows PC pada 30 Ogos 2016, sama tarikh dengan tarikh release untuk Eropah (region R2) bagi platform PS4 dan PS Vita. Wow lama sungguh orang R2 kena tunggu.
Pada 30 Ogos 2016 juga, God Eater 2: Rage Burst akan di-release di kesemua platform PS4, PS Vita dan Windows PC untuk Amerika Utara dan Eropah.

God Eater 2: Rage Burst Day One Edition telah pun diumumkan bagi pasaran Amerika Utara untuk platform PS4. Jika anda berhasrat untuk membeli edisi ini, anda akan mendapat 1 digital copy game God Eater Ressurection dan beberapa costumes daripada game Bandai Namco yang lain iaitu dari karakter Sword Art Online, Tales of Zestiria dan Tokyo Ghoul.
Di Eropah lagi best. Kalau anda pre-order game ini sekarang, anda akan dapat sekaligus kesemua costumes dan kedua-dua game sekaligus. Tapi itu lah. Kena tunggu 30 Ogos nanti la. Hehe.

Kedua-dua game God Eater ini boleh dimainkan sebagai single player secara offline atau secara online dengan 2 hingga 4 pemain serentak. Tiada option untuk dual audio bagi kedua-dua game ini.


Selepas 19 Tahun Dikeluarkan, Half-Life Yang Asal Mendapat Kemaskini Baru – Half-Life 3 Apa Cerita?

Ya, korang baca tajuk di atas dengan betul. Half-Life pertama, yang dikeluarkan pada tahun 1998, telah ditampilkan dengan kemaskini terbaru.

Selepas 19 tahun ia dilancarkan, Valve telah mengeluarkan patch terbaru semalam di Steam, membaiki beberapa isu yang mungkin korang dah terlupa tentangnya. Menariknya, setiap isu yang dibaiki, akan disertakan dengan ucapan terima kasih kepada pemain yang telah melaporkan isu tersebut.
Korang boleh baca patch notes yang telah dikeluarkan Valve untuk kemaskini terbaru Half-Life ini di bawah (tanpa diterjemah):

Fixed crash when entering certain malformed strings into the game console. Thanks to Marshal Webb from BackConnect, Inc for reporting this.
Fixed crash when loading a specially crafted malformed BSP file. Thanks to Grant Hernandez (@Digital_Cold) for reporting this.
Fixed malformed SAV files allowing arbitrary files to be written into the game folder. Thanks to Vsevolod Saj for reporting this.
Fixed a crash when quickly changing weapons that are consumable. Thanks to Sam Vanheer for reporting this.
Fixed crash when setting custom decals

Kemaskini terbaru ini mungkin tiada kena-mengena dengan sekuel untuk Half-Life yang mana kita semua tahu ia sesuatu yang mustahil. Tetapi, ada juga para peminat yang mula bercakap-cakap tentang Half-Life 3. Apa pula pendapat korang?
Sumber: VG247


Battlefield 1: Turki Uthmaniah Dan British Antara 6 Negara Asal Yang Boleh Dimainkan

Negara-negara yang bakal bertempur dalam Battlefield 1 kini sudah diketahui.

Dalam Battlefield 4, hanya tiga buah negara yang ditampilkan dalam Multiplayer, iaitu Amerika, Rusia dan China. Manakala, dalam Battlefield 3, hanya terdapat dua negara, iaitu Amerika dan Rusia.
Terkini, selaras dengan tema Perang Dunia Pertama (WW1) yang digunapakai, DICE telah mengumumkan bahawa 6 negara bakal dibawakan ke dalam game penuh Battlefield 1 nanti. Negara-negara tersebut adalah Turki Uthmaniah, British, Jerman, Austria-Hungary, Itali dan Amerika.

Perkara ini telah dijawab DICE di laman rasmi Twitter Battlefield selepas seorang peminat telah bertanya mengenai apakah negara-negara yang boleh dimainkan kelak.

In MP: British, German, Austro-Hungarian, Italian, Ottoman, and American. https://t.co/pDtTY14sU7
— Battlefield (@Battlefield) June 13, 2016
Namun, selepas pengumuman ini, ia sedikit membangkitkan ketidakpuasan hati sesetengan peminat. Dua negara utama semasa WW1, Perancis dan Rusia tidak disertakan ke dalam Battlefield. Padahal, negara seperti Amerika dan Itali yang pada awalnya tidak terlibat dengan WW1, dimasukkan ke dalam senarai negara asal game ini.
WW1 bermula dengan Perancis, Empayar British, Serbia, Belgium dan Jepun menentang Jerman, Austria-Hungary dan Empayar Turki Uthmaniah. Kemudian, pada tahun 1915, Itali menyertainya – manakala Amerika pula hanya menyertai pada tahun 1917, iaitu tahun terakhir untuk WW1.

Terkini, menurut laporan VG247, yang mengambil dari laporan Lemonde, negara Perancis telah disahkan bakal menemui peminat dalam DLC akan datang. Sama ada ia akan disertakan dalam DLC berbayar ataupun percuma, ia masih belum diketahui.
Dalam temu bual bersama Lemonde tersebut, wakil DICE, Julien Wera mengatakan mereka mengetahui tentang kepentingan negara Perancis dalam mencorak suasana WW1, dan ini adalah sebabnya mengapa mereka tidak sertakannya dalam negara-negara asal.

Battlefield 1 akan dilancarkan di PC, PlayStation 4 dan Xbox One pada 21 Oktober 2016.
JomBaca: E3 2016: Battlefield 1: Gameplay Eksklusif Daripada Para Youtubers!


Kuasai New Bordeaux Dengan Rakan Kongsi Dalam Mafia III

Sekutu-sekutu inilah yang akan membantu korang menguasai New Bordeaux kelak!

Video terbaru Mafia III ini memaparkan bagaimana Lincoln telah berkerjasama dengan rakan-rakannya untuk menjatuhkan ketua kongsi gelap New Bordeaux yang dikenali sebagai Sal Marcano.
Sebelum ini, Hangar 13 juga telah mengeluarkan video melibatkan aksi taktikal dalam Mafia III serta gameplay sepanjang 16 minit turut dikeluarkan untuk tatapan peminat siri ini.

Studio Hangar 13 telah menjanjikan pelbagai DLC percuma dan berbayar untuk peminat-peminat Mafia III apabila ia diterbitkan kelak pada 7 Oktober untuk PC, PlayStation 4, dan Xbox One.


Dalam Career Mode FIFA 20, Korang Boleh Cipta Karakter Pengurus Lelaki Atau Wanita

Career Mode merupakan antara mode paling popular dalam siri game FIFA, namun selepas tiada banyak perubahan dalam beberapa siri terbaru, ia semakin menjadi tepu.
Walau bagaimanapun, korang jangan risau kerana dalam FIFA 20, banyak perubahan akan dibawakan ke dalam Career Mode. Antara yang menarik ialah karakter pengurus yang korang cipta nanti bakal menampilkan banyak pengubahsuaian baru, seperti buat pertama kalinya, boleh memilih jantina sama ada lelaki atau wanita.
Korang boleh menghias penampilan karakter pengurus korang dengan lebih banyak pilihan seperti memilih jantina, wajah, aksesori serta pakaian.

Selain itu, EA Sports akan menambah baik sistem semangat (morale) dan sidang media. Apabila menghadiri sidang media, setiap jawapan yang diberikan akan memberikan kesan kepada morale para pemain. Segala jawapan ini akan mempengaruhi overall rating para pemain ketika di atas padang.

EA Sports telah mendedahkan lebih banyak perubahan dan penambahbaikan yang akan mereka tampilkan ke dalam Career Mode di FIFA 20. Korang boleh baca kenyataan penuh di laman web rasmi EA Sports.

FIFA 20 akan dilancarkan pada 27 September 2019 untuk PC, PS4 dan Xbox One.


Kerbal Space Program Akan Datang ke Konsol Pulak!

Game cult-favourite ramai PC gamers ini nampaknya akan datang ke konsol pulak! Get ready untuk kegilaan membina dan mengembara angkasa lepas geng!

#KSP in Consoles is closer than ever! To know when be on the lookout for some exciting news!#PS4 #XboxOne#WiiUhttps://t.co/689L8Qx4q4
— Kerbal Space Program (@KerbalSpaceP) July 8, 2016
Dikenali sebagai game sandbox yang membiarkan korang membina roket dan kapal angkasa, mati meletup berkali-kali sehingga berjaya dan mengembara ke angkasa lepas – Kerbal Space Program akhirnya akan dilancarkan ke konsol pulak!
US Playstation Blog telah mengumumkan tarikh pelancarannya bagi PlayStation 4 pada 12 Julai. Bagi platform Xbox One dan Wii U pula masih tiada pengumuman tarikh pelancaran rasmi lagi. Jom kita layan gameplay trailer game nih.
https://youtu.be/YPCMmqA0RUE
Bagi peminat Kerbal Space Program ini mesti tertanya-tanya macamana nak mainkan game yang sarat dengan customisation ini di konsol? Jangan risau, kesemua controls telah dibangunkan semula supaya mesra-konsol. Jadi, binalah roket dan spaceship korang sepuas-puasnya sehingga berjaya!


Jualan Akhir Tahun! Sony Keluarkan LAGI Kompilasi Game Mampu Milik!

Tak cukup dengan kompilasi Triple Pack tempoh hari, Sony Malaysia kini mengumumkan jualan Bundle Pack dengan harga istimewa!

JomBaca: Jualan Akhir Tahun: Hadiah Krismas atau Tahun Baru Untuk Kawan Gamer Korang!
Menjelang Tahun Baru ini, Sony Malaysia telah mengumumkan 6 (ye, ENAM) Bundle Pack yang masing-masing menawarkan 2 game wajib-ada dalam koleksi game korang! Yang menariknya, dengan setiap pembelian Bundle Pack dibawah korang akan mendapat Playstation Goodie Bag yang menjanjikan 2 Hadiah Misteri! (Selagi stok masih ada)
Horror Pack – RM279

Bundle Horror Pack ini menampilkan 2 game yang boleh buat tengkok korang meremang! Kitorang cabar korang main The Evil Within dan Until Dawn nih tengah malam dalam gelap! Jangan lupa rekod reaction korang tau! Hahahaha.
Shooter Pack – RM199
Bundle Shooter Pack pula menampilkan dua game shooter yang tak kurang menariknya! Sertai peperangan angkasa antara Vekta dan Helghast dalam Killzone: Shadow Fall ataupun laksanakan rompakan bersama geng korang dalam Payday 2 Crimewave Edition!
Indie Pack – RM179

Jika korang mahukan gameplay santai rilek-rilek dengan set of cabaran yang ringan-ringan, bundle Indie Pack yang menawarkan Journey Collector’s Edition dan Brothers a Tale of Two Sons ini.
Action Pack – RM269

Bagi korang yang dahagakan aksi dan cabaran dalam gameplay korang, bundle Action Pack ini lah jawapannya! Korang boleh dapatkan Bloodborne The Old Hunter dengan satu lagi game antara Final Fantasy Type-0 / The Order 1886 / Diablo 3 Reaper of Soul Ultimate Evil Edition. Good luck have fun!
Square Enix Pack – RM249

Peminat developer Square Enix pastinya takmau terlepas bundle Square Enix Pack ini! Pilih saja 2 game antara Sleeping Dog Definitive Edition, Dragon Quest Heroes ataupun Final Fantasy X/X2 HD Remaster!
Greatest Hits Pack – RM169
Bundle terakhir adalah Greatest Hits Pack – game-game yang mendapat sambutan hangat sebelum ini kini diadakan dalam bundle ini. Pilih saja 2 game antara Tomb Raider Definitive Edition, Infamous Second Son, Knack ataupun Killzone Shadow Fall!

Tak tahu mana satu pilihan hati? Jom tengok trailer-trailer game-game yang tersebut di atas!
https://www.youtube.com/watch?v=nxlo67zhOWc

https://www.youtube.com/watch?v=dTu1J2pFhbA

https://www.youtube.com/watch?v=Pu8IK06h4sw

https://www.youtube.com/watch?v=cM03TEakgcg

[su_box title=”JomBeli!” box_color=”#ff0000″]Khas untuk pembaca JomGaming! Berminat? Hantarkan kod-kod diskaun bagi item-item berkenaan ke Inbox Partner Seller kitorang dan dapatkan diskaun! Happy gaming and Happy New Year geng!
Dapatkan penghantaran PERCUMA terus ke kawasan anda bagi yang menetap di Lembah Klang!
[/su_box]


Apex Legends Kumpulkan 2.5 Juta Pemain Dalam Masa 48 Jam, 600,000 Pemain Serentak

Fortnite akhirnya bakal ada seteru yang benar-benar memberikan saingan sengit?

Sekiranya korang tinggal di dalam gua dalam masa dua hari lalu, mungkin korang tidak akan faham dengan apa yang berlaku dalam dunia battle royale sekarang.
Awal pagi semalam, Respawn telah memperkenalkan Apex Legends, sebuah game battle royale percuma yang berada dalam dunia Titanfall — dan terus melancarkannya di PC, PS4 dan Xbox One.
CEO Respawn, Vince Zampella telah mengumumkan yang game terbaru ini berjaya mengumpulkan 1 juta pemain dalam masa 8 jam. Dan terbaru, dalam laporan kewangan suku tahunan ketiga, CEO EA, Andrew Wilson memberitahu para pelabur bahawa Apex Legends telah memperoleh 2.5 juta pemain unik dalam masa hanya 48 jam pertama, lapor DualShockers.
“Kami trending bergerak pantas untuk ke arah 3 juta pemain,” tambah Wilson.
Lebih menarik, beliau mendedahkan lagi yang game ini juga mencapai 600,000 pemain yang bermain secara serentak semalam. Maknanya, kira-kira 10,000 perlawanan telah dijalankan serentak pada waktu itu (satu perlawanan mempunyai pemain maksimum seramai 60 pemain).
“Ia masih lagi sangat awal, tetapi respon terhadap game ini sangat, sangat kuat… sentimen pemain kelihatan di tahap yang sangat, sangat tinggi sekarang.”

Apex Legends kini boleh dimainkan secara percuma di PC, PS4 dan Xbox One.


Ini Video Perbandingan Grafik Grand Theft Auto: The Trilogy – The Definitive Edition, Dilancarkan 11 November

Rockstar Games telah berkongsikan butiran lanjut untuk trilogi remastered untuk tiga game GTA klasik.
Pertama sekali, Grand Theft Auto: The Trilogy – The Definitive Edition — yang mengumpulkan Grand Theft Auto III, Grand Theft Auto: Vice City, and Grand Theft Auto: San Andreas — akan dilancarkan pada 11 November 2021 untuk PlayStation 5, Xbox Series X|S, Nintendo Switch, PlayStation 4, Xbox One, dan PC (Rockstar Games Launcher).
Rockstar turut mengesahkan yang trilogi ini akan memperkenalkan banyak penambahbaikan butang kawalan yang lebih moden seperti sasaran menembak lock-on, pertukaran senjata dan stesen radio yang dikemaskini, mini map yang dikemaskini dengan waypoint ke destinasi, tambahbaik Achievement/Trophy dan banyak lagi.
Terdapat juga kawalan-kawalan khas untuk Nintendo Switch seperti sasaran menggunakan gyro serta menggunakan touchscreen untuk seleksi menu, kamera zoom dan lain-lain.
Tentunya, remastered ini akan membawakan grafik yang lebih cantik, dalam masa sama mengekalkan grafiknya yang tetap kelihatan klasik.
Berikut ialah video perbandingan grafik yang ditampilkan dalam trilogi ini dengan versi asalnya:

Selain itu, ada berita baik juga untuk pelanggan Xbox Game Pass dan PlayStation Now.
Grand Theft Auto: San Andreas – The Definitive Edition akan dimasukkan ke dalam Xbox Game Pass bermula 11 November.
Grand Theft Auto III – The Definitive Edition pula akan dimasukkan ke dalam PlayStation Now bermula 7 Disember.


Mulakan Adventure Korang Bersama Pokémon Let’s Go: Pikachu Dan Eevee Di Switch Dengan Integrasi Pokémon Go!

Penulis bangun tidur dan terus melihat video terbaru dari Nintendo, mengumumkan game RPG pertama Pokemon di Switch bersama Pikachu dan Eevee — terus melompat keluar katil! Comel, kan?

Pagi tadi di Pokémon 2018 Video Game Press Conference, Pokémon Let’s Go! Pikachu dan Let’s Go! Eevee telah diumumkan dibangunkan oleh Game Freak. Diinspirasikan daripada game Pokémon Yellow. Pelbagai elemen nostalgia telah dibawa masuk ke dalam game ini hanya dengan 151 Pokémon yang asal termasuk variasi Alolan dan juga kemunculan Team Rocket serta karakter-karakter yang berada dalam siri animasi!
Tengok Pikachu dia pakai baju matching dengan tuan dia!
Bermula dari Pallet Town, bawa Pikachu atau Eevee korang bersama seluruh daerah Kanto. (sebab diorang takkan masuk Pokeball dan nak jalan dengan tuannya) Kali ini dalam siri Let’s Go, korang tidak akan berlawan dengan pokemon secara rambang apabila berjalan di dalam semak-semak atau gua. Kiranya mekanik penangkapan Pokémon adalah seperti di dalam Pokémon Go di mana trainers harus membaling Pokeball di dalam gegelung. Tak pastilah kalau curve ball menjadi. Ingat pakai strap nanti pecah TV!
Go Park. Masukkkan Pokemon yang korang tangkap menggunakan Pokemon Go diluar dan bela meraka dalam Switch korang!
Uuu, bersembang pasal Pokeball pula, Pokéball Plus akan dijual secara asing untuk menangkap serta membawa Pokemon korang tangkap berjalan jalan dalam Pokéball. (Baru je cakap tadi dalam game tak nak masuk Pokéball, luar game nak pulak) Harga Pokéball Plus di Jepun akan diual pada 4,980 Yen, harga luar dari Jepun belum ditentukan. Nintendo mengesahkan bateri Pokéball Plus bertahan dalam 3 jam. Pokéball Plus juga boleh digunakan untuk Pokemon Go. #RipPokemonGoPlus
Kene start bawa power bank dengan Pokeball dah ni
Pokémon! Let’s Go hanya memerlukan satu kontroler Joy-Con di mana diguakan sebagai ‘Pokéball’. Korang siap boleh bawak lagi seorang rakan untuk berlawan bersama trainer lain dan mengalahkan Gym Leader di setiap bandar! Berlawan bersama trainer lain, kemungkinan besar game ini akan menjadi online? Hmm, kita tunggu maklumat lebih lanjut tentang itu dari Nintendo.
2 trainers, 1 console! #Doublethefun
Korang juga dapat memakaikan aksesori dan baju kepada Pokemon korang. Tengok Eevee ni, ready for patrol! Mari kita berdoa agar baju yang cantik-cantik tidak berada di dalam kategori microtransaction.

Paling best sebenarnya adalah intergrasi bersama Pokemon Go. Tak sia sia eh Pokemon yang kita tangkap masa raya 2 tahun lepas (dan kemungkinan sekarang korang tak main dah Pokemon Go) boleh dibawa masuk serta dibela di dalam Go Park, tempat Trainer menyimpan pokemon mereka dari Pokemon Go. Korang juga boleh menggunakan Pokemon tersebut untuk berjalan-jalan seluruh Kanto ha!
Terbang tinggi tingggi wahai cicak naga api ku
Lupakan cable yang leceh seperti di GameBoy dulu nak trade Pokémon. Sekarang tak nak trade pon takpa, hantar present je terus! Dari Switch ke Pokémon Go pon boleh? OMG Nintendo, ini memang win. Multi platform ftw.

Terasa tak hype dia? Pokémon: Let’s Go merupakan salah satu antara 3 game Pokémon yang diumumkan pagi ini. Pokemon Quest kini berada di Switch secara percuma untuk bermula dan siri ‘core’ yang bakal diumumkan untuk 2019. Pokémon Let’s Go akan berada di pasaran (berharga 5,980 Yen di Jepun) sekali dengan Pokéball Plus pada 16 November 2018.

Alola, Trainers! 🌴 As excitement builds for Pokémon: Let’s Go, Pikachu! and Pokémon: Let’s Go, Eevee!—coming in November to Nintendo Switch—Alolan Exeggutor has arrived! https://t.co/yUXC4VyvUy pic.twitter.com/F8C0yveJDB
— Pokémon GO (@PokemonGoApp) May 30, 2018
Kalau korang nak sambung main Pokémon Go, inilah masanya. Kebetulan Alolan Exeggutor dah mula spawning dalam map! Semoga berjaya Trainers! Gotta catch em all!


Apex Legends: Saksikan Legend Baru, Fuse Beraksi Dalam Trailer Penuh Letupan

Respawn Entertainment sememangnya semakin rancak dalam membawakan Legend-Legend baharu dalam Apex Legends.
Legend seterusnya yang akan diperkenalkan ialah Fuse, yang mana ia bakal menyajikan gameplay yang penuh dengan letupan.
Kelebihan pasifnya adalah Grenadier, di mana beliau boleh menyimpan/membawa satu grenad tambahan dalam setiap slot inventori, malah Fuse turut mempunyai grenade launcher yang boleh melancarkan grenad lebih jauh dan lebih tepat.
Kelebihan taktikalnya pula adalah Knuckle Cluster, iaitu melancarkan bom kluster yang memberikan gegaran periuk api kepada musuh.
Ultimate yang dimiliki Fuse pula memberikan ketakutan maksima. Menggunakan sejenis senjata yang dipanggilnya Wally, ia akan mengeluarkan satu bulatan api besar yang mampu mengepung musuh di dalamnya.
Korang boleh saksikan trailer penuh aksi di bawah.

Bersama-sama dengan Season 8, Fuse akan dilancarkan pada 2 Februari.


PewDiePie Mohon Maaf, Berkata Beliau Menjadi Sasaran Media

“Saya kesal akan penggunaan kata-kata yang saya ucapkan kerana ianya menyinggung perasaan orang lain.”

Drama melibatkan Pewdiepie diteruskan lagi. Selepas 2 minggu menghadapi kecaman dan dilepaskan oleh Disney dan rancangan siri video beliau dibatalkan Youtube, Pewdiepie (Felix Arvid Ulf Kjellberg) menerbitkan video memohon kemaafan di channel Youtube beliau.
Merujuk kepada video dari 11 Januari lepas di mana PewDiePie mengupah dan menonton video dua lelaki yang memegang sepotong kertas yang tertulis, “Death To All Jews” / “Maut Bagi Semua Yahudi” dengan hanya membayar USD5 – beliau mengakui lawak jenaka yang beliau utarakan adalah sedikit melampaui batas. Namun beliau menegaskan bahawa insiden tersebut adalah untuk menunjukkan betapa ‘bodohnya laman web tersebut dan berapa jauh korang boleh pergi dengan hanya USD5.’
“Saya tak mahu peminat di luar sana berfikiran bahawa saya boleh berjenaka tentang apa-apa sahaja dan ianya takkan memberi kesan kerana saya adalah Pewdiepie. Saya faham setiap perkara ada kesannya.”
Beliau kemudiannya berkata laporan Wall Street Journal yang menyebabkan pelepasan beliau daripada Disney dan pembatalan siri video daripada Youtube – telah “meletakkan syarikat-syarikat di kedudukan tersepit, memaksa mereka untuk memutuskan hubungan dengan saya.”
“Semua ini adalah serangan…terhadap saya bagi menjatuhkan reputasi saya, mengurangkan pengaruh dan nilai ekonomi saya.”
Beliau seterusnya berkata, khususnya buat Wall Street Journal, walaupun diserang sebegitu, beliau “Masih di sini. Masih Membuat video. Nice try Wall street Journal. Try again motherf****rs.”
“Saya tahu video yang saya hasilkan adalah untuk hiburan semata-mata, dan bukannya tempat untuk sebarang commentary politik. Saya tahu penonton saya memahami aspek hiburan tersebut, sebab itu mereka menonton channel saya.”


E3 2016: Vampire Dalam Game RPG Vampyr Dijamin Brutal Ganas! Takde Sparkle-Sparkle Tahu!

Semalam Dontnod akhirnya mengumumkan trailer gameplay Vampyr, game RPG bertemakan dunia vampire yang berada dalam pembikinan sekian lama!

Macam yang dilaporkan sebelum ini, Vampyr meletakkan korang sebagai seorang doktor ketika London diserang wabak Spanish Influenza sekitar tahun 1918.

Di lorong-lorong gelap London, korang kena memilih untuk survive dengan membunuh mangsa atau tidak sambil mengelak dari pemburu-pemburu vampire yang cuba membunuh korang!

Vampyr dijangka akan dilancarkan awal 2017 di platform PC buat masa sekarang.


Korang berpeluang bertemu dengan produser Final Fantasy 16, Yoshida Naoki di Petaling Jaya


Pertandingan Fornite Pertama Di Malaysia Tawarkan Hadiah Kemenangan Terkumpul Sebanyak RM10,000!

Dapat Victory Royale, dapat duit!

Fortnite adalah fenomena dunia sekarang. Tanyalah kepada sesiapa sahaja sekarang, yang bukan gamers pun mungkin akan mengenali Fortnite.
Satu-satu game yang sedang popular, tidak sahlah kalau tiada pertandingannya. Terbaru, satu pertandingan Fortnite yang bakal diadakan di Malaysia telah diumumkan, dan ia mungkin adalah pertandingan besar-besaran pertama Fortnite di negara ini.
Mungkin korang akan tertanya, Fortnite masih belum ada custom game, macam mana nak adakan pertandingan? Peraturannya mudah sahaja. Penganjurnya, Gift Internet Cafe telah mendedahkan satu pertandingan yang sangat menarik dan mudah.
Pertandingan ini membawakan kerjasama antara beberapa kafe siber yang menyertai penganjuran pertandingan ini. Korang harus bermain Fortnite bersama rakan skuad korang di mana-mana kafe siber yang menyertai pertandingan ini. Kemudian, apabila korang mendapat Victory Royale, korang boleh laporkan kepada staf berdekatan dan mereka akan mencatatkan kemenangan korang itu.
Pertandingan ini akan diadakan dari 6 Ogos hingga 2 September ini, maka, skuad mana yang berjaya mendapatkan Victory Royale paling banyak dalam jangka masa ini, akan dikira pemenang keseluruhan!
Apa hadiahnya? Hadiah wang kemenangan terkumpul yang menjadi rebutan ialah RM10,000! Di bawah adalah pembahagian wang kemenangan tersebut:
Juara:
RM2,000 wang tunai + RM100 Air-Time + Fortnite Royale Cup Limited Edition Jersey bernilai RM68
Naib Juara:
RM1,000 wang tunai + RM100 Air-Time + Fortnite Royale Cup Limited Edition Jersey bernilai RM68
Tempat Ke-3:
RM500 wang tunai + RM100 Air-Time + Fortnite Royale Cup Limited Edition Jersey bernilai RM68
Kedudukan 10 Teratas:
RM100 Air-Time + Fortnite Royale Cup Limited Edition Jersey bernilai RM68
Kedudukan 20 Teratas:
RM50 Air-Time + Fortnite Royale Cup Limited Edition Jersey worth RM68
Kedudukan 50 Teratas:
RM20 Air-Time + Fortnite Royale Cup Limited Edition Jersey worth RM68

Kafe siber mana yang akan menyertai pertandingan Fortnite ini? Apa syarat dan peraturannya? Korang boleh klik di sini.


Prince of Persia: The Sands of Time Remake Akan Dilancarkan Januari 2021, Saksikan Trailer

Setelah beberapa laporan awal, Ubisoft akirnya telah mengumumkan secara rasmi Prince of Persia: The Sands of Time Remake dalam acara digital Ubisoft Forward awal pagi tadi.
Diperkenalkan melalui satu trailer, mereka mendedahkan yang game ini akan dilancarkan untuk PC, PS4 dan Xbox One pada 21 Januari 2021. Dan seperti kebanyakan game lain, Prince of Persia: The Sands of Time Remake akan turut boleh dimainkan di PS5 dan Xbox Series X melalui fungsi backwards compatibility.
Korang boleh saksikan trailernya di bawah:

Reaksi pertama kebanyakan peminat nampaknya agak negatif. Mereka merasakan yang grafik yang ditampilkan dalam game ini boleh dikatakan kurang memberangsangkan. Ia seolah-olah seperti sebuah remastered sahaja, bukan sebuah remake.
Apa pula pandangan korang?


Peminat Tambah Persembahan “Toss a coin to your Witcher” Ke Dalam Game Pertama The Witcher

Lagu “Toss a coin to your Witcher” boleh dikatakan sebagai antara elemen yang paling banyak diperkatakan oleh peminat tentang siri tv The Witcher yang sedang ditayangka di Netflix. Beberapa hari lalu kita dah dapat lagu ini dalam game Beat Saber.
Kini, lagu yang sedang cukup popular itu telah dimasukkan oleh modder ke dalam game pertama The Witcher yang dibangunkan CD Projekt Red.
Dalam versi asal, ia merupakan cutscene satu persembahan Dandelion di The New Narakort Inn. Tapi, dalam mod ini, persembahan itu telah digantikan dengan lagu “Toss a coin to your Witcher” dari siri Netflix.
Korang boleh dengarkannya sendiri di bawah:

Kalau korang ada game pertama The Witcher ini, dan mahu dapatkan mod ini, korang boleh muat-turun melalui pautan di sini.


Assassin’s Creed Mirage akan keluar Ogos ini?

View this post on Instagram            A post shared by JomGaming (@jomgaming)


Microsoft Dilaporkan Mahu Paparkan Iklan Ke Dalam Game Percuma Xbox

Microsoft dilaporkan sedang membangunkan satu program yang akan membenarkan jenama-jenama untuk memaparkan iklan dalam game-game percuma (free-to-play) Xbox.
Laporan ini hadir daripada Insider, di mana beberapa sumber rapat dengan program tersebut turut memberitahu Insider bahawa iklan-iklan itu nanti tidak akan mengganggu gameplay.
Antara tempat yang boleh dipaparkan iklan tersebut adalah, sebagai contoh, di papan iklan dalam game racing seperti yang sering kita lihat dalam perlumbaan-perlumbaan permotoran di dunia sebenar.
Iklan seumpama ini mungkin akan memberikan kelebihan kepada jenama-jenama untuk meluaskan pemasaran mereka. Namun, walaupun ia tidak akan mengganggu pemain ketika gameplay, ia tetap akan menjengkelkan ramai pemain, dan Microsoft dilaporkan ambil peduli dan bimbang terhadap perkara ini.
Bagi mengurangkan kejengkelan pemain terhadap iklan itu, Microsoft dikatakan merancang untuk membina “pasaran persendirian”, di mana Microsoft hanya akan membenarkan sesetengah jenama terpilih sahaja ke dalam program tersebut.
Apa yang menarik adalah Microsoft dikhabarkan tidak berhasrat untuk mengambil sebarang potongan daripada pendapatan yang diiklankan dalam sesebuah game itu. Sebaliknya, pendapatan akan dikongsikan antara pembangun game itu dengan syarikat pengiklanan. Melalui cara ini, ia akan menarik lebih ramai pembangun untuk membangunkan dan melancarkan game percuma di platform Xbox.
Seperti yang kita tahu, cara utama para pembangun menjana pendapatan daripada game percuma adalah melalui pembelian dalam game (microtransactions). Melalui program pengiklanan ini, pembangun akan memiliki sumber pendapatan yang lebih banyak selain microtransactions, sama seperti yang kita lihat dalam kebanyakan aplikasi/game mobile.
Insider menambah yang mereka tidak dapat pastikan sama ada Microsoft sudah mula menwar-warkan program ini kepada jenama-jenama ataupun tidak, namun menyatakan yang kemungkinan besar iklan-iklan ini akan mula kelihatan sekitar suku ketiga tahun ini.
Ketika dihubungi Insider untuk memberi komen terhadap ura-ura ini, Microsoft menjawab ringkas:
“Kami sentiasa mencari cara-cara untuk memperbaiki pengalaman untuk para pemain dan pembangun tapi kami tiada apa-apa untuk dikongsikan.”
Menurut The Verge, konsep pengiklanan dalam game ini bukanlah sesuatu yang baharu. Sekitar pertengahan sehingga lewat 2000-an, EA pernah bekerjasama dengan sebuah syarikat pengiklanan, Massive, untuk membawakan iklan-iklan ke dalam game-game terbitan mereka seperti Madden NFL, Skate, NHL, NASCAR dan Burnout Paradise.
Sama-sama kita nantikan sebarang pengumuman atau penafian daripada Microsoft.


FAR: Changing Tides: Pra-Tempah Kini Dibuka – Dunia Dilanda Banjir, Pemain Mengembara Naik Kapal Steampunk

Frontier Foundry dan Okomotive telah mengumumkan beberapa butiran penting untuk game seterusnya dalam universe FAR, iaitu FAR: Changing Tides, antaranya tarikh pelancaran, pembukaan pra-tempah dan banyak lagi.
FAR: Changing Tides akan dilancarkan pada 1 Mac 2022 untuk PC, Nintendo Switch, PS4, PS5, Xbox Series, dan Xbox One.
Berita gembira lagi kepada pelanggan Xbox Game Pass, game ini akan terus masuk ke dalam langganan itu pada hari pertama pelancaran.
Pembukaan pra-tempah juga kini telah dibuka, dan berikut adalah pautan pra-tempah untuk setiap platform:
SteamEpic Games StoreWindowsPlayStationXboxNintendo (pra-tempah akan dibuka pada Februari)

FAR: Changing Tides merupakan sebuah game yang membawakan pemain ke satu pengembaraan menaiki kenderaan steampunk yang penuh dengan suasana dan muzik yang menenangkan. Dunia pada ketika itu berada dalam pasca-apokalips, perjalananannya dipenuhi dengan kawasan yang dilanda banjir.
FAR: Changing Tides merupakan game kedua dalam siri FAR, yang mana game pertamanya adalah FAR: Lone Sails.


Download Open Beta Bagi For Honor Sekarang Dan Cuba Hujung Minggu Ini!

Jangan lepaskan berpeluang untuk mencuba Open Beta bagi For Honor!

Seperti yang diumumkan sebelum ini, Ubisoft telah mengesahkan bahawa mereka bakal mengadakan sesi Open Beta untuk For Honor dari 9 hingga 12 Februari 2017.
Dalam sesi open beta ini, pemain akan dipersembahkan dengan 4 mode iaitu Dominion, Brawl, Duel dan Elimination – satu mode yang tidak ada dalam Closed Beta tempohari.
Open Beta kini sudah boleh dimuat-turun untuk PC, PS4 dan Xbox One.
Teringin tahu bagaimana aksi dalam closed beta? Ikuti pandangan kami melalui Suka Duka Beta: For Honor.
Apa pun, jom layan trailer Battle 360 untuk For Honor!


Harga AMD Ryzen Leaked! CPU Berkuasa Tinggi Dengan Harga Yang Jauh Lebih Rendah!

Intel akan menerima saingan hebat dengan CPU terbaru AMD ini.

Tinggal beberapa minggu lagi untuk AMD melancarkan CPU terbaru mereka iaitu Ryzen. Kini terdapat beberapa website dengan tidak sengaja mengeluarkan harga bagi beberapa model CPU Ryzen – iaitu Ryzen 7 1800X, 1700X dan 1700.
Apa yang menarik dari info tertiris ini, Ryzen 7 1700 yang dikatakan mempunyai 8 cores dan 16 threads bakal dijual hanya pada USD317 (~RM1407.17). Harus diingatkan bahawa prestasi CPU ini adalah setanding dengan Core i7-6900K keluaran Intel yang biasanya dijual pada harga ~RM4500.
Sumber dari shopblt.com
Kemaskini: Website dari UK juga telah menyatakan harga bagi Ryzen R7 1800X (£365.65), 1700X (£283.31) dan 1700 (£235.35).
Berdasarkan prestasi/harga yang telah tertiris ini, kami yakin AMD Ryzen bakal menjadi pilihan ramai pengguna apabila ianya mula dipasarkan kelak.


PS5 Tak Menyokong Penambahan Storan SSD Pada Hari Pertama Pelancaran

Sony telah mengesahkan bahawa penambahan storan SSD tidak akan disokong oleh PS5 pada hari pertama pelancaran konsol itu, sebaliknya ia akan dihadirkan dalam satu kemaskini pada masa akan datang.
Ketika bercakap kepada The Verge, seorang jurucakap Sony telah menyatakan perkara ini, serta tidak mendedahkan sebarang waktu bilakah kemaskini tersebut akan dikeluarkan.
Salah satu kekuatan utama PS5 adalah penggunaan SSD, membuatkan proses loading dalam apa jua game di PS5 berjalan dengan begitu pantas. Namun, kekurangannya ialah ia tidak akan hadir dengan saiz yang besar disebabkan kos SSD itu sendiri yang mahal — maka sebab itulah para pemain sudah berhajat untuk menambah sendiri storan SSD ini, yang sememangnya PS5 didatangkan bersama slot yang sudah tersedia untuk diletakkan expandable SSD.
Sekiranya kita benar-benar mengikuti rapat setiap perkongsian tentang PS5 yang dilakukan oleh Sony, tentunya kita tidak terkejut dengan berita ini kerana pada Mac lalu, arkitek hardware PS5, Mark Cerny ada menyatakan yang keupayaan penambahan storan SSD akan hadir selepas pelancaran.
Korang boleh saksikannya semula dalam video di bawah, pada minit 20:00.

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


PUBG Mobile Dengan 2-Jari, 3-Jari, 4-Jari, 5-Jari, 6-Jari, Trigger, Battledock atau Emulator? Korang Yang Mana Satu?

Macam mana korang mainkan PUBG Mobile dan game-game shooter seumpamanya di platform mobile? Ni kitorang kaji.

Game-game battle-royale telah menghidupkan kembali genre shooter di platform mobile. Dengan PUBG Mobile, Fortnite BR Mobile, Free Fire dan seumpamanya – smartphone dan tablet kini menjadi platform gaming pilihan ramai gamers masakini.
Bagaimanapun, smartphone tidak dicipta untuk memainkan video game masakini dengan butang kawalan yang pelbagai dan kompleks. Tidak seperti gaming di PC dan console yang mempunyai BANYAK butang-butang fizikal, mobile gaming membuka ruang untuk kepelbagaian dalam kawalan dan permainan video game mobile.

Artikel ini ingin menumpukan perhatian kepada PUBG Mobile dan fleksibilitinya di dalam menyusun skema kawalan yang pelbagai mengikut citarasa, keselesaan dan kemahiran gamer itu sendiri.
Sebelum kita mulakan, kalau korang tidak menggunakan ciri Gyroscope di dalam game-game sebegini, kenapa? Ciri Gyroscope ini seperti menggantikan kejituan Mouse PC buat mobile. Belajarlah pakai Gyroscope, pastinya akan menguntungkan permainan korang nanti.
Berikut adalah teknik-teknik kawalan PUBG Mobile yang kitorang kaji:

Teknik 2-Jari (Ibu Jari)
Difficulty Level: Beginners
Teknik ini pastinya paling banyak digunakan ramai gamers PUBG Mobile. Ianya paling basic dan kebanyakan gamers bermula dengan teknik ini. Satu ibu jari digunakan untuk gerakan, dan satu lagi ibu jari digunakan untuk melihat sekeliling dan membidik musuh. Semestinya layout butang lain disusun mengikut keselesaan gamer.
+ Teknik paling mudah untuk dipelajari.
– Tak boleh bergerak, membidik dan menembak pada masa yang sama/pantas.
Tips: Korang boleh menembak musuh yang sedang berlari – hanya tap & drag butang tembak mengikut arah musuh.

Teknik 4-Jari (Claw)
Difficulty Level: Intermediate
Teknik ini memberikan korang lebih kawalan untuk menembak dan membidik sambil bergerak, melompat dan sebagainya. Dua ibu jari mengawal gerakan dan bidikan, manakala 2 jari lain, biasanya 2 jari telunjuk akan mengawal butang scope dan menembak. Pastikan korang menyusun layout butang seoptima mungkin, kerana setiap tangan kita berbeza, semestinya memerlukan layout tersendiri.
+ Teknik membuka kepelbagaian gerakan dan kawalan in-game.
– Memerlukan latihan dan masa untuk membiasakan diri. Tangan mungkin mengalami sedikit kesakitan semasa bermain kerana kedudukan yang kurang selesa.
Tips: Teknik ini lebih sesuai digunakan di tablet berbanding smartphone. Takut jemari teranyam pulak masa bermain.

Teknik 5-Jari, 6-Jari Ke Atas
Difficulty: Advanced
Kalau dengan 4 jari pun sudah banyak kawalan dan fleksibiliti dapat digunakan semasa permainan – apatah lagi dengan 5, 6 jari atau lebih! Amaran – teknik ini hanya bagi mereka yang benar-benar pakar dalam selok-belok game ini dan memerlukan tahap kawalan yang tinggi! Namun, di tangan mereka yang mahir, ianya sememangnya menguntungkan!
+ Teknik paling OP! Pelajari jika korang cukup lincah.
– Memerlukan latihan dan masa untuk membiasakan diri. Tangan mungkin mengalami sedikit kesakitan semasa bermain kerana kedudukan yang kurang selesa.
Tips: Jangan sampai tergeliat jari. Prektis dan bergaming secara sihat guys. Jangan paksa diri.
https://www.youtube.com/watch?v=Eq57wtWp-nU
Penggunaan Trigger Mekanikal
Difficulty: Intermediate
Bagi gamer konsol yang memerlukan pengalaman butang fizikal dan keselesaan bermain, ini mungkin teknik permainan yang sesuai. Trigger sebegini hadir dengan pelbagai konfigurasi – dari 2 trigger sehingga 4 trigger. Lebih-lebih lagi apabila ianya mempunyai 4 trigger tambahan – membolehkan korang bermain dengan 6 jari! Bagaimanapun, penggunaan trigger sebegini di-ban dari digunakan di dalam pertandingan-petandingan PUBG Mobile tertentu. Kalau untuk bermain suka-suka, silakan.
+ Sesuai bagi mereka yang biasa menggunakan konsol, butang fizikal dan mementingkan keselesaan bergaming.
– Renyah, perlu dibawa merata-rata dan dipasang setiap kali hendak bermain.
Tips: Pastikan korang menyusun layout paling optimum – dah macam pakai controller SCUF, BattleBeaver ataupun Controller Xbox Elite dah.

Penggunaan Battledock
Difficulty: Beginner
Semestinya ini teknik paling kontroversi. Adapter sebegini membolehkan pemain menggunakan mouse dan keyboard di dalam PUBG Mobile menentang pemain-pemain lain yang tidak menggunakan mouse dan keyboard! Adapter sebegini juga memerlukan sambungan Bluetooth dan aplikasi button-bind yang biasanya diawasi oleh PUBG dan akaun berkemungkinan di-ban. Bagaimanapun, ini tidak menghalang pemain yang ingin mencuba pengalaman sebegini.
+ Mouse dan keyboard, berlawan dengan pemain-pemain lain yang kurang pantas dan jitu.
– Perlukan sambungan Bluetooth dan aplikasi yang dipantau PUBG Mobile. Kemungkinan di-ban.
Tips: Siapa pakai Battledock sebegini, makkohijo.

Penggunaan Emulator
Difficulty: Intermediate
Bagi permainan PUBG Mobile menggunakan emulator, Tencent sendiri telah melancarkan emulator rasmi yang dinamakan Tencent Gaming Buddy. Hanya login kepada akaun PUBG korang menerusi emulator ini yang diinstall di gaming PC korang, dan korang boleh bermain menggunakan mouse dan keyboard macam biasa. Pengguna-pengguna emulator akan ditempatkan dan bermain dengan pengguna-pengguna emulator lain. Jadi, pemain PUBG Mobile lain tidak perlu risau.
+ Sesuai untuk PC gamer yang biasa dengan menggunakan mouse dan keyboard, dan berlawan dengan pengguna mouse dan keyboard lain. Macam PUBG versi PC, tapi lebih ringan dan kurang isu bug dan desync.
– Perlukan PC dan latihan mengawal butang-butang yang pelbagai.


Apex Legends Tambah Senjata Baru Hari Ini, Laser-Beam Yang Digelar Havoc

Kan gua dah cakap gua Havoc Havoc hav hav hav.

Sejak dilancarkan, Apex Legends telah menambah senjata baru pertamanya, yang digelar Havoc — dan ia sudah boleh dimainkan di PC, PS4 dan Xbox One sekarang.
Havoc merupakan rifle yang menggunakan Energy Ammo, yang mengeluarkan peluru seperti laser. Sama seperti Deviotion, dengan penambahan Turbocharger, ia akan menghilang masa yang diperlukan untuk mencapai kelajuan tertinggi rate of fire.
Selain itu, asasnya, rifle ini adalah auto-fire, tetapi dengan penambahan Selectfire Receiver, pemain boleh menukarnya kepada laser-beam single-shot seakan sniper rifle. Apabila aksesori itu diletakkan, senjata ini adalah hitscan, bermakna tiada bullet drop.
Korang boleh saksikan Havoc ini beraksi dalam video yang dikeluarkan Respawn di bawah:


Pengarah Star Wars Jedi: Survivor nak jadikan siri ini sampai trilogi


Josef Fares Kongsikan Kepelbagaian Gameplay Dalam It Takes Two – Saksikan Trailer Terbaru

Secara peribadi, It Takes Two merupakan antara game paling dinantikan penulis pada tahun ini. Trailer gameplay terbaharu untuk It Takes Two ini sememangnya mengujakan.
Pengarah game di Hazelight Studios, Josef Fares telah tampil dalam trailer gameplay ini sebagai suara latar untuk berkongsikan apakah yang menarik tentang game co-op ini. Beliau menceritakan apakah kepelbagaian gameplay yang bakal disajikan dalam game ini kelak, yang mana sebelum ini beliau dengan berani mengatakan tidak akan ada pemain yang bosan apabila memainkannya.
Cakap banyak pun tak guna, korang tonton sendirilah perkongsian beliau ini dalam trailer di bawah:

Game ini mengisahkan pasangan suami isteri yang sedang dilanda keregangan dan dalam proses untuk berpisah. Anak perempuannya yang sedih melihat situasi ini telah menjahit dua anak patung berbentuk ibu bapanya dengan harapan mereka akan kembali berbaik. Dijadikan cerita, pasangan itu telah disumpah menjadi anak patung tersebut, dan It Takes Two akan membawa para pemain mengawal pasangan ini dalam proses untuk mereka bekerjasama dan berbaik semula.
Di akhir video, Josef sekali lagi mengingatkan yang game ini akan menyokong Friend’s Pass, sama seperti dalam A Way Out. Disebabkan game ini merupakan game wajib dimainkan dengan dua pemain (tidak boleh lebih, tidak boleh kurang), maka seorang sahaja perlu membeli game ini. Pemain kedua boleh main secara percuma dengan menerima jemputan daripada pemain pertama yang membeli It Takes Two.
It Takes Two hanya berharga RM159 di Steam dan PlayStation Store. Harga tersebut bolehlah dikongsi bersama dua orang kerana hanya satu akaun sahaja diperlukan untuk membelinya.
Friend’s Pass itu terpakai untuk mereka yang ingin bermain co-op secara online. Game ini turut menyokong couch co-op (offline).
It Takes Two akan dilancarkan pada 26 Mac ini untuk PC (Steam dan Origin), PS4, PS5, Xbox One, dan Xbox Series.


Deep Silver Jawab Isu Masa Depan Francais Game Metro – PC Tetap Pilihan Kitorang!

Tak habis-habis drama. Aihh, penatlah. Main game aje kan elok.

Semalam kitorang ada melaporkan drama yang melanda Metro Exodus, video game terbitan Deep Silver, dibangunkan 4A Games & dijual eksklusif di Epic Game Store.
Dalam laporan tersebut, seorang kakitangan 4A Games dilaporkan jika kecaman terhadap francais Metro diteruskan, francais itu mungkin akan diteruskan di platform lain selain PC.

Ini menimbulkan lebih banyak drama nampak gayanya – sehinggakan Deep Silver mengeluarkan kenyataan berikut;

Keputusan memindahkan Metro Exodus dari Steam ke Epic Game Store dibuat oleh Koch Media / Deep Silver.
Komen daripada anggota developer 4A Games tidak melambangkan pandangan Deep Silver ataupun 4A Games berkenaan halatuju francais tersebut di masa hadapan. Komen tersebut sebaliknya melambangkan kekecewaan daripada seorang individu yang bersemangat nyalarasa yang selama ini menyaksikan bagaimana francais ini sebelum menerima pujian dan akhirnya menjadi kontroversi berikutan keputusan perniagaan yang di luar kawalannya. Kami meminta sebarang maklumbalas terhadap keputusan ini disampaikan kepada Koch Media / Deep Silver dan bukannya 4A Games.
Strategi pelancaran di masa hadapan bergantung kepada Koch Media / Deep Silver. Kerjasama antara kami dan EPic Game adalah berdasarkan pelaburan masa hadapan game-game dan rakan developer kami di 4A Games. Kami berhasrat menyambung francais ini, dan versi PC memang akan sentiasa menjadi teras kepada perancangan kami di masa hadapan.

Metro Exodus akan dilancarkan di platform PS4, Xbox One dan PC pada 15 Februari nanti.


Batman: Arkham Returns: 2 Dari Koleksi Trilogi Arkham Di-Remaster!

Lama kedengaran kicauan kelawar tentang koleksi ini, Warner Brothers Interactive Entertainment akhirnya mengesahkan 2 game dari trilogi Arkham telah remastered!

Warner Brothers Interactive Entertainment berkata Batman: Arkham Returns yang dibangunkan menggunakan Unreal Engine 4 akan kembali untuk PS4 dan Xbox 1 pada Julai 26 ini!
Selain dari mendapat game Batman: Arkham Asylum dan Batman: Arkham City, pemain juga akan mendapat akses kepada kesemua DLC contents dan Game of the Year edition bonuses dalam koleksi tersebut pada harga USD49.99 (sekitar RM204).
Kedua-dua game pertama daripada trilogi tersebut telah dibina dengan unreal Engine 3 dan kini di-remaster dengan Unreal Engine 4 oleh Virtuos Studio. Banyak ke beza graphic diorang? Haaa… Jom kita usha sikit.

Ha nampak tak perbezaan diorang? Ternyata lighting, texture, environment dan graphic keseluruhan lebih menyerlah dan realistik dari versi original.
Peminat Batman juga mesti akan rasa lebih excited nak main game ni setelah menonton Batman: The Killing Joke sebuah animated movie di-rated R yang akan di-release seminggu sebelum Batman: Arkham Returns.  Semestinya lah Mark Hamill kembali sebagai Joker di dalam movie animasi ini dan game tersebut dan Kevin Conroy sebagai Batman. Nice move Warner Brothers!

Oooooh… Tak sabar pulak penulis nak tunggu remaster ini keluar. Sememangnya antara game franchise paling best yang penulis pernah main dulu. Boleh naik gila sampai masuk Arkham nak tunggu ni!


Code Vein – Beraksi Sebagai Vampire Dalam Action RPG Terbaru Dari Bandai Namco

Pengumuman pertama daripada Bandai Namco mengenai action RPG terbaru mereka.

Dijadualkan untuk diterbitkan pada 2018 nanti, Code Vein merupakan sebuah action RPG dimana watak utamanya adalah seorang vampire. Digambarkan dalam dunia masa akan datang yang porak-peranda, video game ini dikatakan telah mengambil ilham dari siri keluaran FromSoftware dengan sentuhan seni ala anime.

Menurut Bandai Namco, pemain akan ditemani oleh AI semasa melakukan pengembaraan dalam dunia Code Vein nanti. AI ini akan memberi sokongan dalam pertarungan dan juga mewujudkan interaksi dengan pemain sepanjang pengembaraan.

Dalam Code Vein, pemain akan beraksi sebagai Revenant, sebuah organisasi yang ditugaskan untuk menyelamatkan manusia-manusia yang masih hidup dalam dunia yang huru-hara ini daripada makhluk-makhluk yang dikenali sebagai Lost yang sentiasa dahagakan darah, dimana mereka adalah dahulunya manusia tapi akhirnya akur dengan keganasan dan kemusnahan.

Dalam menjayakan usaha ini, Revenant dilengkapi dengan kebolehan untuk menyedut darah pihak musuh dan pada masa yang sama menambah kekuatan mereka disamping melemahkan lawan.
Code Vein dijadualkan akan tiba dipasaran pada 2018 nanti.
Saksikan pelbagai screenshot lagi di gallery FB kami!

Berikut pula adalah sedikit trailer sneak preview yang telah diterbitkan untuk Code Vein.


Ingin Tukar Nama PSN ID? Ini Senarai Penuh Game Yang Menyokong Atau Tidak Fungsi Ini

Semalam, Sony telah melancarkan satu fungsi yang sekian lama diminta oleh para pemain — iaitu keupayaan untuk menukar nama PSN ID sedia ada kepada nama yang baru.

Walau bagaimanapun, seperti yang kita tahu, tidak semua game akan menyokong fungsi pertukaran PSN ID ini. Sekiranya satu-satu game itu tidak menyokongnya, ia akan menimbulkan beberapa isu yang agak kritikal. Korang boleh baca sini untuk ketahui apakah masalah yang boleh timbul.
Menurut Sony, kesemua game PS4 yang dilancarkan selepas 1 April 2018 menyokong fungsi ini, manakala sebahagian sahaja game yang menyokong fungsi ini yang dilancarkan sebelum tarikh tersebut. Untuk dapatkan senarai penuh game yang menyokong atau tidak fungsi ini, korang boleh klik pautan seperti di bawah, senarai yang disediakan secara rasmi oleh Sony.

Senarai game yang tiada masalah
Senarai game yang ada beberapa isu
Senarai game yang ada isu yang kritikal


Stok PS5 Terkesan Dengan Insiden Terusan Suez – Tapi Mungkin Berita Baik Untuk Pasaran Asia?

Berita yang paling hangat dibualkan oleh manusia seluruh dunia pada minggu ini adalah mengenai Terusaz Suez. Sebuah kapal gergasi telah terkandas di terusan yang terletak Mesir itu, menyebabkan perdangangan-perkapalan antara Asia dan Eropah terjejas.
Tersekatnya kapal ini telah memberi kesan kepada bermacam industri global, dan kelancaran pengedaran stok PS5 mungkin juga tidak terlepas daripadanya, lapor Business Insider (via Push Square).
Sebelum ini, Sony telahpun terkesan dengan kekurangan semikonduktor bagi meningkatkan produksi PS5. Walaupun semikonduktor lazimnya diangkut melalui penerbangan udara, Sony nampaknya akan turut terkesan dengan apa yang sedang berlaku di Terusan Suez.
Hal ini kerana kilang-kilang utama produksi PS5 terletak di Asia. Proses penghantaran konsol-konsol yang sudah siap ini akan melalui jalan laut dari Asia ke Eropah, dan sekiranya krisis ini berlarutan ia akan mengambil masa berbulan untuk stok-stok baharu PS5 untuk sampai ke pasaran Eropah.
Penulis tidaklah mempunyai ilmu tentang sistem logistik global malah jauh sekali pakar untuk mengulas proses produksi dan penghantaran PS5. Namun, daripada pemikiran logik penulis yang cetek ini, mungkin ini satu berita baik untuk peminat tegar PlayStation yang sekian lama menantikan PS5?
Proses penghantaran PS5 yang sudah siap hanya akan terjejas untuk pasaran Eropah kerana penghantaran dari Asia tidak dapat melalui Terusan Suez. Adakah ini bermakna proses penghantaran PS5 ke pasaran Asia tidak terjejas, malah mungkin akan lebih lancar kerana lambakan stok PS5 yang tidak dapat dihantar ke Eropah?
Ini hanyalah ulasan palatao penulis. Mungkin ada pembaca JomGaming yang lebih arif dalam perkara ini, boleh tinggalkan komen di bawah untuk memberikan sedikit gambaran tentang apakah kemungkinan yang boleh berlaku daripada krisis Terusan Suez ini.


Tontonan Livestream Apex Legends Jatuh 75% Dalam Masa Sebulan, Fortnite Masih Kekal Stabil

Awal tahun ini, gamers telah dikejutkan dengan pelancaran Apex Legends. Ia telah menjadi bualan para pemain di seluruh dunia sehingga dikatakan mampu memecahkan dominasi Fortnite sebagai game battle royale paling popular sepanjang tahun 2018.

Terbaru, menurut laporan VGR, cita-cita besar Apex Legends ini mungkin sudah sedikit tersasar daripada landasan. Laporan ini menyatakan yang game keluaran Respawn itu pernah mencapai 40 juta jam tontonan dalam satu minggu di Twitch pada pertengahan bulan Februari 2019, tetapi angka ini telahpun menurun kepada 10 juta jam tontonan sahaja pada pertengan Mac 2019.
Berbeza dengan Fortnite, semasa pelancaran Apex Legends, game keluaran Epic Games itu telah turun ke angka bawah 20 juta jam tontonan, namun sebaik sahaja statistik Apex Legends pula mula menurun, Fortnite kembali berada di atas 20 juta jam tontonan dalam seminggu.
Berikut ialah graf yang memperlihatkan statistik ini:

Walaupun jumlah tontonan livestream bukanlah gambaran sebenar terhadap bilangan pemain yang bermain sesuatu game atau jumlah keuntungan yang berjaya dicapai, tetapi ia juga merupakan salah satu cara untuk mengenal pasti sama ada sesuatu game itu masih lagi popular ataupun tidak.

Apa komen korang? Game battle royale mana yang masih menjadi pilihan hati korang?


Psychonauts 2: Berjaya Mendapat Sokongan Gamers Seluruh Dunia!

Nampaknya Double Fine telah berjaya mendapatkan dana untuk membuat sekuel bagi game klasik Psychonauts yang pernah mendapat anugerah GOTY pada 2005!
Jumlah tepat bagi dana yang berjaya dikumpul adalah USD 3,829,024. Seramai 24,109 peminat dan pelabur telah menjayakan projek ini dan JomGaming adalah salah sebuah organisasi yang turut membantu!
Nantikan berita dari kami mengenai Psychonauts 2 kelak!
JomBaca: Psychonauts di Playstation Experience 2015!


Titanfall: Assault Kini Boleh Didapati Bagi iOS Dan Android

Titanfall: Assault, sebuah mobile game yang melibatkan pertarungan antara mecha gergasi telah dikeluarkan hari ini untuk iOS dan Android.

Ia masih merupakan game strategi dan ia juga masih mempunyai koleksi kad. Tapi Titanfall: Assault ialah lebih kepada gaya seperti Clash Royale di mana tentera dijatuhkan ke sesebuah kawasan untuk menyerang atau melindungi.
Pemain akan ditempatkan di sebuah kawasan dalam peta, cuba untuk menawan dan mengawal kubu musuh atau musnahkan menara besar di kubu pertahanan pihak musuh. Apabila detik masa mencapai tiga minit, Titans boleh digunakan, meningkatkan pertempuran jarak jauh.

Titanfall: Assault ialah game free-to-play dengan mekanik masa yang pelbagai serta kebolehan untuk membeli tentera, Titans dan kad untuk mata wang in-game.
Titanfall: Assault kini sudah boleh dimuat-turun secara percuma bagi iOS dan Android.


Kingdom Hearts HD 1.5 + 2.5 Remix Akan Tiba Ke PS4 Pada Mac 2017

Square Enix telah mengumumkan bahawa Kingdom Hearts HD 1.5 + 2.5 Remix akan tiba ke PlayStation 4 dalam satu kompilasi!

Kompilasi ini akan mengandungi 5 game dan 1 koleksi sinematik dari siri Kingdom Hearts dan bakal diterbitkan pada Mac 2017. Berikut adalah senarai kandungan bagi Kingdom Hearts HD 1.5 + 2.5 ReMIX:
Kingdom Hearts HD 1.5 ReMix

Kingdom Hearts Final Mix
Kingdom Hearts Re:chain of Memories
Kingdom Hearts 358/2 Days (HD Remastered Cinematics)

Kingdom Hearts HD 2.5 ReMIX

Kingdom Hearts II Final Mix
Kingdom Hearts Birth by Sleep Final Mix
Kingdom Hearts Re:coded

Kingdom Hearts HD 1.5 + 2.5 ReMIX pada 27 Mac khas untuk PlayStation 4.


Game Percuma PlayStation Plus Ogos 2021 – Hunter’s Arena: Legends, PvZ: Battle for Neighborville, Tennis World Tour 2 [Kemaskini]

[KEMASKINI]:
PlayStation Asia secara rasminya telah mengumumkan barisan game percuma dalam langganan PlayStation Plus untuk Ogos 2021. Ianya adalah sama seperti senarai yang telah tertiris dalam laporan asal di bawah.
Ketiga-tiga game ini akan boleh ditebus dari 3 Ogos hingga 6 September 2021.

[LAPORAN ASAL]:
Sony mungkin akan mengumumkan barisan game percuma dalam langganan PlayStation Plus untuk Ogos 2021 dalam beberapa hari lagi. Namun mereka nampaknya telah memperlihatkan lebih awal daripada sepatutnya senarai game itu di laman web rasmi PlayStation.
Tiga game yang tertiris itu ialah Plants vs. Zombies: Battle for Neighborville (PS4), Tennis World Tour 2 (PS4) dan Hunter’s Arena: Legends (PS5).
Perkara ini ditemui oleh @Wario64 dan telah memuatnaik screenshot yang sempat diambil di Twitter sebelum Sony kembali memadamkannya.

August PS+ lineup revealed by Sony https://t.co/Ty18b8ewIt•Plants vs. Zombies: Battle for Neighborville•Tennis World Tour 2•Hunter's Arena: Legends (PS5) pic.twitter.com/cn6NV4ElYy— Wario64 (@Wario64) July 24, 2021

Hunter’s Arena: Legends boleh dikatakan tidaklah ‘tertiris’ kerana sebelum ini Sony telahpun mengumumkan yang game battle royale dengan pertempuran jarak dekat itu akan dimasukkan ke dalam langganan PS Plus bulan hadapan.
Apa-apa pun kita tunggu saja pengumuman rasmi daripada PlayStation Asia untuk mengesahkan barisan game percuma ini.
Bagi korang yang masih belum tebus game-game percuma untuk bulan Julai 2021, korang masih berpeluang melakukannya sehingga 2 Ogos ini.


Tarikh Pelancaran Crash Bandicoot N. Sane Trilogy Diumumkan, Bakal Tiba 30 Jun

Pertengahan tahun ini, kita akan kembali memainkan ikon yang cukup klasik ini.

Dalam blog post terbaru PlayStation, mereka telah mengumumkan bahawa Crash Bandicoot N. Sane Trilogy, iaitu game remastered untuk siri popular Crash Bandicoot akan dilancarkan pada 30 Jun 2017.
Crash Bandicoot N. Sane Trilogy bakal menampilkan 3 game pertama dari siri ini, iaitu Crash Bandicoot, Crash Bandicoot 2: Cortex Strikes Back and Crash Bandicoot: Warped. Remastered ini akan membawakan pencahayaan dan animasi baru serta cinematics yang ditambahbaik untuk 4K di PS4 Pro, dan soundtrack yang di-remastered sepenuhnya.
Ia juga akan menampilkan sokongan penuh analog stick, bersama dengan sistem save dan checkpoints serba baru.

Crash Bandicoot N. Sane Trilogy akan mengenakan harga sebanyak USD40 (RM178), yang mana ia tidak mengenakan harga penuh (USD60) seperti game-game AAA yang lain.
Pembangunan remastered ini pertama kali didedahkan pada E3 2016, dan nama rasmi untuk trilogi remastered ini diumumkan pada PlayStation Experience 2016.

[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


Tak Serik, Ubisoft Umum Satu Lagi Game Shooter Battle Royale Percuma – Tom Clancy’s Ghost Recon Frontline

Selepas kegagalan Hyper Scape, dan belum lagi melancarkan Tom Clancy’s XDefiant, Ubisoft telah mengumumkan satu lagi game shooter percuma (free-to-play).
Tiada angin tiada ribut, Ubisoft mengumumkan Tom Clancy’s Ghost Recon Frontline — sebuah first-person shooter (FPS) battle royale berskala besar yang dibangunkan dengan kolaborasi Ubisoft Belgrade, Ubisoft Craiova, Ubisoft Kyiv, dan Ubisoft Odesa.
Ia bakal dilancarkan untuk PC, PS5, PS4, Xbox Series, Xbox One, Stadian dan Luna pada suatu tarikh yang masih belum diumumkan. Fungsi cross-play akan disokong untuk kesemua platform.
Menurut deskripsi yang disediakan, Ubisoft berkata game ini akan membawakan lebih daripada 100 pemain dalam setiap mode yang ada, dan mode flagship mereka adalah Expedition.
Korang boleh saksikan dua video yang dikeluarkan — trailer pendedahan dan video penerangan oleh para pembangun — yang mana kedua-duanya mendapat dislike yang begitu banyak.

Butiran lanjut tentang Tom Clancy’s Ghost Recon Frontline boleh korang dapatkan di laman web rasminya.


Red Dead Redemption 2 Secara Rasminya Diumumkan Untuk PC, Bakal Dilancarkan 5 November

Setelah sekian lama mendengarkan khabar angin, Rockstar akhirnya mengumumkan bahawa Red Dead Redemption 2 bakal dilancarkan ke platform PC pada 5 November ini.
Pada tarikh tersebut, game ini akan dilancarkan ke Rockstar Games Launcher dan Epic Games Store, manakala ia akan dilancarkan ke Steam pada Disember nanti. Lebih menarik, game ini akan turut dilancarkan ke Google Stadia, malah ia akan menjadi game yang telah tersedia semasa pelancaran Stadia, iaitu pada November ini (Stadia belum ada tarikh tepat pelancaran).
Pengumuman ini sekaligus meletakkan Red Dead Redemption 2 sebagai game pertama dalam siri game ini yang dilancarkan ke PC, memandangkan game asal Red Dead Redemption hanya dilancarkan ke PS3 dan Xbox 360.
Pelancaran RDR2 ke PC ini akan turut membawakan beberapa kandungan story baru seperti Bounty Hunting Missions, Gang Hideouts, Weapons yang baru serta banyak lagi, dan semestinya ia akan menampilkan grafik yang lebih mantap.
Pastinya juga, game ini turut didatangkan bersama dengan Red Dead Online, sebuah mode multiplayer yang berlangsung dalam dunia RDR2 itu sendiri.
Kata Rockstar, beberapa screenshots pertama, spesifikasi sistem serta beberapa info lain akan didedahkan pada 9 Oktober ini.

RDR2 telah dilancarkan untuk PS4 dan Xbox One pada 26 Oktober 2018.


Info Cyberdimension Neptunia Online DiKenalpasti!

Ingat lagi tak pengumuman siri ini dalam 2 minggu lepas? Di sini penulis mendapat lagi info terkini tentang sedikit sebanyak permainan video baru dari francais kiut-miut yang terkenal ini.

Siri ini pula bertemakan dunia fantasi action RPG. Konsep dia pulak adalah sama dengan anime VRMMORPG yang popular, Sword Art Online. Neptune (yang berambut purple) di mainkan sebagai Holy Knight, Noire (pompuan rambut hitam tsundere) bermain atas nama Black Knight, Blanc (pompuan kecik rambut berwarna perang) dimainkan sebagai Priest, dan Vert (pompuan yang dikenali sebagai opp** besar) dikelaskan sebagai Enchanter.

Disini  ada beberapa info yang terdapat dalam satu temuramah dengan Norihisa Kochiwa, penerbit eksekutif permainan video ini, character designer Tsunako dan penerbitnya, Naoko Mizuno:

Sekarang kitorang memperkenalkan karakter dari franchise Neptunia ini ke dunia fantasi.
Title ‘Online’ di belakang bukan bermaksud ianya adalah permainan video online. Ianya digunakan sebagai setting dalam permainan video ini dimana pada permainan video mereka yang sebelum ini (atau siapa pernah tengok episode anime dia), Neptune dan kawannya ada pernah bercerita tentang dunia ini dalam permainan video dalam siri tersebut.
Ini adalah buat pertama kalinya Vert dimainkan sebagai karakter yang penting dalam game ini sebab setiap goddess lain sudah ada video game nya yang tersendiri, seperti Hyperdevotion Noire dan yang akan datang, MegaTagDimension Neptune + Blanc VS Zombie Squad.
4 Goddesses ini (Neptune, Noire, Blanc, Vert) menjadi rakan karib, walaupun pada mulanya ada berselisih faham.
Karakter tambahan masih lagi dalam pertimbangan. Belum lagi diketahui sama ada ianya karakter dari siri sebelum ini ataupun ianya karakter baru.
Ceritanya bermula dengan Neptune dan rakannnya bermain permainan Four Goddesses Online, sedar ada benda yang datang dalam permainan video tersebut, adakah ianya karakter baru? Musuh yang baru? Dengan perasaan ragu-ragu tentang tu, Neptune dan kawannya menjelajah tentang isu itu.
Pembinaan permainan ini adalah dalam 20% sehingga 30%. Tarikh release adalah di antara bulan September-December untuk versi Jepun.
Pelantar permainan video ini juga tidak di umumkan lagi.

Setakat ini sahaja informasi yang penulis dapat. Sebarang info akan kami update dari masa ke semasa!


Koleksi Game Percuma PlayStation Plus Untuk Mac 2020

Sementara menantikan apa-apa perkembangan terbaharu tentang PS5, kita layankan sajalah dulu game-game percuma ini macam biasa.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Mac 2020. Ianya adalah seperti berikut, yang akan boleh diambil dari 3 Mac hingga 6 April:

Shadow of the Colossus
Sonic Forces

Bagi korang yang masih belum ambil game-game percuma untuk bulan Februari 2020, korang masih ada masa sehingga 2 Mac ini.


Konami Umumkan PES 2018 Mobile, Saksikan Trailer Ini Yang Turut Menampilkan David Beckham

Sudah bersedia untuk mainkan musim baru 2018 di telefon pintar korang?

Konami telah mengumumkan PES 2018 Mobile, yang mana ia dijadualkan akan dilancarkan pada hari esok, iaitu 8 November ini.
Bagi korang yang telah memuat-turun PES 2017 Mobile, satu kemaskini akan dikeluarkan untuk aplikasi tersebut, dan korang akan terus dapat bermain PES 2018 Mobile. Manakala, bagi korang yang belum pernah memuat-turun PES 2017 Mobile, satu aplikasi baru PES 2018 Mobile berasingan boleh dimuat-turun.
Antara fungsi baru yang akan dibawakan ke dalam PES 2018 Mobile adalah daftarkan rakan-rakan korang dan berentap bersama mereka serta data pasukan, pemain dan pengurus akan dikemaskini mengikut musim 2017/2018.
Korang boleh saksikan trailer terbaru untuk PES 2018 Mobile yang turut menampilkan David Beckham di bawah:

Korang boleh muat-turun game ini melalui iOS di sini, dan melalui Android di sini.
Korang juga boleh ketahui maklumat lanjut tentang PES 2018 Mobile di laman web rasminya.


Ubisoft Umum Tom Clancy’s XDefiant – Game Shooter Percuma 6v6 Gabungkan Splinter Cell, Ghost Recon, Division

Seperti dijanjikan, Ubisoft telah memperlihatkan game shooter terbaharu mereka, digelar Tom Clancy’s XDefiant.

Game percuma (free-to-play) ini merupakan sebuah game shooter pandangan first-person yang menggabungkan tema, senjata, gajet, kostume dan persekitaran dari francais-francais Tom Clancy — Splinter Cell, Ghost Recon, dan The Division.
Membawakan pertarungan 6-lawan-6, ia dicanang akan memfokuskan kepada perlawanan secara realisitik dan kompetitif. Karakter dalam game ini akan dikenali sebagai Defiant, yang akan menampilkan empat faction untuk dipilih: Wolves (Tom Clancy’s Ghost Recon), Echelon (Tom Clancy’s Splinter Cell), Outcasts dan Cleaners (Tom Clancy’s The Division). Sebagai sebuah game live-service, Ubisoft akan menambah lebih banyak faction dari semasa ke semasa.
Antara mode yang sudah diumumkan setakat ini adalah Team Deathmatch, Domination, dan Escort.
Daripada apa yang didedahkan di laman web rasmi, Elemen-elemen sebelum bermulanya setiap perlawanan mengambil inspirasi daripada Counter-Strike, yang turut diikuti oleh mode Arenas dalam Apex Legends baru-baru ini.
Sebelum perlawanan bermula, pemain akan diberi pilihan untuk memilih faction mana yang ingin digunakan, kemudian barulah memilih senjata utama, senjata kedua, attachment dan satu peranti bagi melengkapkan loadout untuk dibawa bertempur. Semasa dalam perlawanan, apabila ingin respawn, pemain dibenarkan untuk menukar loadout supaya dapat mengatasi gerak permainan pihak lawan.

Tiada tarikh pelancaran diumumkan setakat ini, namun Ubisoft mengajak para pemain PC mendaftar bagi membantu mereka mendapatkan maklum balas.
Tom Clancy’s XDefiant akan dilancarkan untuk PC, PS4, PS5, Xbox One, Xbox Series, serta akan menyokong cross-play semasa pelancaran.


Final Fantasy XV: Royal Edition Diumumkan Secara Rasmi; Berkongsi Tarikh Dengan Final Fantasy XV Versi PC

Nampaknya khabar angin itu adalah benar.

JomGaming pernah melaporkan sebelum ini bahawa Final Fantasy XV: Royal Edition sudah dinilai oleh ESRB. Kali ini, Square Enix sekaligus mengumumkan Final Fantasy XV: Royal Edition dan Final Fantasy XV: Windows Edition akan dikeluarkan secara serentak.

Royal Edition dan Windows Edition akan menggabungkan game asal termasuk kandungan Season Pass seperti episod penceritaan karakter Gladiolus, Prompto dan Ignis dan DLC multiplayer Comrades serta membolehkan pemain bukan sahaja hanya bermain Noctis malah boleh bertukar-tukar antara karakter.
Lebih-lebih lagi, dunia Final Fantasy XV menjadi lebih besar dengan penambahan kawasan lebih luas untuk Insomnia City Ruins dengan side quests dan boss baru seperti Omega, Cerberus dan Rules of Yore.
Selain itu, pemain boleh menaiki dan mengemudi Royal Boat ke kawasan antara Cape Caem dan Altissia buat pertama kali. Anda juga boleh memancing pelbagai ikan baru sambil anda berada di atas Royal Boat.
Kepada pemain yang sudah mengumpul kesemua 13 Royal Arms, pemain akan menerima skil aksi baru untuk Armiger bernama Armiger Unleashed yang boleh mengeluarkan serangan kuasa lebih besar apabila Armiger dipanggil oleh Noctis.
Antara ciri-ciri lain disertakan bagi versi PC dan Royal Edition ialah mod first-person baru, senarai Trophy/Achievements baru dan juga pelbagai senjata, car skins dan set item baru.

Final Fantasy XV: Royal Edition akan dilancarkan untuk PS4 dan Xbox One manakala Final Fantasy XV: Windows Edition akan tiba di PC pada 7 Mac 2018.
Kepada pemain yang sudah memiliki game asal Final Fantasy XV, jangan risau anda juga boleh merasai semua ciri baru di Royal Edition. Anda hanya perlu membayar $19.99 (RM79.27) untuk penaiktarafan ke Final Fantasy XV: Royal Edition.


Neil Druckmann Senang Dengan Tom Holland Selepas Lawat Set Penggambaran Filem Uncharted

Orang kuat Naughty Dog, pembangun yang membawakan kita siri Uncharted, Neil Druckmann telah melawat set penggambaran filem Uncharted, dan beliau nampaknya cukup senang dengan Tom Holland sebagai pelakon utama.
Walaupun tidak terlibat secara langsung dengan pembikinan filem ini, beliau nampaknya telah turut melawat set tersebut untuk melihat sendiri perkembangannya. Setelah sekian lama tergendala, filem ini akhirnya telah memulakan penggambaran pada Julai lalu.
Lawatan Druckmann ini didedahkan dalam satu perbualan antara beliau dengan Holland di Twitter. Holland menyatakan yang beliau seronok dapat berbual dengan Druckmann dan merupakan peminat kepada karya-karya Druckmann.
Kemudian, Druckmann membalas dengan mengatakan beliau seronok dapat sembang mengenai game dengan Holland, mendedahkan yang set penggambaran filem tersebut kelihatan cukup mengagumkan serta mengucapkan selamat maju jaya untuk saki-baki babak yang akan disambung.

Yeah dude. Loved talking games with you and your bro. Also, that set looks insane! Good luck with the rest of the shoot.— Dr. Uckmann (@Neil_Druckmann) September 29, 2020

Filem Uncharted ini akan diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia akan dibintangi oleh Tom Holland sebagai Nathan Drake dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem ini dijadualkan akan ditayangkan pada Julai 2021.


Geese Howard Dari Fatal Fury Dan King of Fighters Bakal Menyertai Tekken 7 Sebagai Karakter Baru!

Katsuhiro Harada, Pengarah Game Tekken 7 umumkan karakter jemputan ke dunia Tekken 7!

Geese Howard, watak antagonis dari Fatal Fury bakal menyerikan Tekken 7 dengan keganasannya. Geese akan menyertai Akuma, satu lagi karakter jemputan dari Street Fighter.

Namco dan Capcom sememangnya telah lama mengusahakan kemasukan karakter-karakter Street Fighter ke dunia Tekken – tetapi dengan kemasukan karakter antagonis utama dari SNK ini, ianya pasti menjadikan universe Tekken ini lebih meriah.
Korang boleh mula bermain Geese Howard sekitar bulan Disember 2017 nanti.


Petunjuk Sekuel Horizon Zero Dawn Akan Dilancarkan Ke PS5, Tapi Tweet Itu Telah Dipadamkan

Sejak melancarkan Horizon Zero Dawn pada 2017 yang telah menambat hati ramai, para peminat sentiasa ternanti-nanti apakah perancangan seterusnya Guerilla Games untuk francais ini.
Terbaharu, kita mungkin telah mendapat satu petunjuk tentang sekuel untuk game futuristik-robotik itu. Laman Twitter rasmi pencarian kerja Guerilla Games telah menaikkan satu tweet yang ingin mencari seorang Senior AI Programmer baharu yang mana antara kriterianya ialah mampu melakukan kelainan dalam rekaan dan implementasi sistem yang menjadikan NPC lebih hidup.
Apa yang menarik perhatian daripada tweet ini ialah salah satu hashtag yang diletakkan ialah ‘#ps5’. Ia kemudiannya telah dipadamkan, namun sempat di-screenshot oleh seorang pengguna Reddit. Tweet baharu telah dinaikkan semula dengan tidak meletakkan lagi ‘#ps5’.
https://www.reddit.com/r/PS5/comments/g62rg2/screenshot_guerrilla_games_tweeted_out_a_job_post/?utm_source=share&utm_medium=web2x
Tweet yang telah dipadamkan ini tidaklah menyatakan secara jelas bahawa studio itu sedang membikin sekuel Horizon Zero Dawn. Namun, kita pastinya tahu bahawa projek seterusnya Guerrilla tentunya yang berkaitan dengan Horizon Zero Dawn selepas kejayaan yang telah dicapai oleh game pertamanya. Mustahil untuk mereka tidak menyambung game ini, apatah lagi penamat game pertama itu memang sengaja dihabiskan dalam keadaan tergantung.
Malah, satu lagi tweet turut dinaikkan yang mencari pula Senior Writer. Kedua-dua tweet tersebut menggunakan GIF daripada Horizon Zero Dawn.

We're looking for a Senior AI Programmer, who can make a difference in the design and implementation of the systems that make our NPCs come to life! https://t.co/ekByON8aNJ#guerrilla #ai #aiprogramming #playstation #ps #sony #amsterdam #Iamsterdam #gameprogramming #programming pic.twitter.com/LOcN5ZT70r
— Guerrilla Jobs (@guerrilla_jobs) April 21, 2020

Is this your storyline? Is mission, quest writing and narrative design your forte? #Guerrilla is looking for a Senior (Game) Writer to join our talented team in #Amsterdam: https://t.co/q5QusDrzfU #narrativedesign #writing #Sony #Playstation #narrative #HZD #HorizonZeroDawn pic.twitter.com/DlkH1sPFxD
— Guerrilla Jobs (@guerrilla_jobs) April 23, 2020
Semestinya pembangunan sekuel Horizon Zero Dawn untuk PS5 tidaklah terlalu mengejutkan kerana sudah tiba masanya game-game baharu dikeluarkan untuk konsol generasi akan datang itu. Cumanya, apabila tweet ini dinaikkan, kemudian dipadam, dalam keadaan masih tiada sebarang pengumuman rasmi, sudah tentu membuatkan para peminat bercakap tentangnya.
Persoalan yang bermain sekarang ialah apakah sekuel Horizon Zero Dawn nanti hanya eksklusif untuk PS5 atau akan turut dilancarkan ke PS4?


Overwatch Dikhabarkan Akan Keluar Versi Nintendo Switch, Mungkin Pengumuman Pada Minggu Ini

Minggu lalu, komuniti Overwatch telah gempar dengan satu jualan yang agak menarik yang dinaikkan di Amazon. Laman tersebut telah menyenaraikan satu bekas simpanan Nintendo Switch yang bertemakan Overwatch.
Semestinya, para peminat sudah menganggap bahawa game shooter itu akan dilancarkan ke Switch. Apa yang menarik ialah tertera di laman tersebut mengatakan ia merupakan barangan rasmi yang disahkan sendiri oleh Nintendo dan Blizzard. Mengencangkan lagi khabar angin ini apabila Amazon dengan pantas telah memadamkan laman tersebut.

Overwatch-themed Nintendo Switch case (PowerA) listed on Amazon https://t.co/5pceXbSUrZ
"Officially Licensed by Nintendo and blizzard entertainment" pic.twitter.com/yfK0YzmLuN
— Wario64 (@Wario64) August 26, 2019
Selain itu, dua individu yang cukup terkenal meniriskan info-info tentang Nintendo, Emily Rogers dan Sabi, telah menyatakan yang pada minggu hadapan (minggu ini), akan ada acara Nintendo Direct. Mungkinkah turut ada pengumuman pelancaran Overwatch ke Switch?
https://twitter.com/New_WabiSabi/status/1167555276574097408?s=20
Ada juga laporan dari 4chan yang mengatakan bahawa hanya kandungan cross-over Overwatch yang akan dibawa ke dalam game Super Smash Bros Ultimate. Game ini dikatakan akan mempunyai karakter baru yang memiliki “Mecha”, yang mana kemungkinan ianya adalah karakter D.Va dari Overwatch.

Seperti biasa, khabar angin tetap ialah satu khabar angin selagi belum diumumkan secara rasmi. Dengar boleh, percaya jangan lagi.
Pada ketika ini, Overwatch boleh dimainkan di PC, PS4 dan Xbox One.
Sumber: Dexerto


Sony Umum Controller Rasmi PS5 Baharu – DualSense Edge, Fokus Pengubahsuaian

DualSense Edge telah diumumkan, iaitu controller rasmi baharu untuk PlayStation 5 yang dibangunkan sendiri oleh Sony Interactive Entertainment (SIE).
Rekaan dan fungsi controller ini akan memfokuskan kepada pengubahsuaian berasaskan hardware dan software bagi memberikan pengalaman bermain yang lebih unik kepada setiap pemain.

Antara fungsi yang didedahkan setakat ini adalah:
Kawalan yang boleh diubahsuai secara ultra: DualSense Edge boleh petakan semula (remapping) atau mematikan mana-mana input butang spesifik serta boleh melaraskan terus sensitiviti stick dan dead zone.

Simpan beberapa profil: Apabila sudah mendapatkan setting yang sesuai, pemain boleh simpan setting itu ke dalam beberapa profil. Preset profile ini boleh ditukar-tukar pada bila-bila masa. Contohnya, game A menggunakan profil 1, manakala game B lebih sesuai menggunakan profil 2.

Butang baharu: Pertukaran profil itu boleh dilakukan dengan mudah kerana ada butang baharu yang ditambah iaitu butang Fn. Selain pertukaran profile, butang ini juga boleh digunakan untuk laras kekuatan suara (volume) dalam game, chat balance dan lain-lain.

Stick dan butang belakang yang boleh ditukar: Ada tiga laras ketinggian analog stick yang boleh ditukar, sesuai untuk pemain bertukar-tukar antara game shooter. Dua butang belakang tambahan pula boleh ditukar dengan dua jenis laras, serta ia boleh remap kepada apa sahaja input butang yang pemain inginkan.
Modul stick yang boleh ditukar: Sekiranya ada apa-apa masalah dengan analog stick, ia boleh ditukar dengan mudah (dijual berasingan).
Dan tentunya DualSense Edge memiliki ciri-ciri yang telah tersedia ada dalam DualSense asal seperti haptic feedback, adaptive triggers, mikrofon terbina, motion controls dan lain-lain.
Selain itu, DualSense Edge juga akan hadir bersama dengan beg tersendiri yang apabila disimpan di dalamnya, controller itu boleh boleh dicas menggunakan sambungan USB.
Sony berkata yang mereka akan berkongsi lanjut mengenai controller baharu ini dalam masa beberapa bulan akan datang termasuk bilakah ia akan dilancarkan.


Outlast 2: Bakal Kembali Tetapi Bukan Di Mount Massive

Outlast 2 bakal ditempat di kawasan baru dan bakal menemui peminat kelak.

Developer Red Barrels telah membuat pengumuman bahawa Outlast 2 tidak akan berlaku di Mount Massive Asylum. Mereka juga telah mengatakan bahawa siri kedua ini akan berada dipasaran sekitar bulan September dan tarikh masih belum lagi ditetapkan.
https://twitter.com/TheRedBarrels/status/684783508263448578?ref_src=twsrc%5Etfw
Red Barrels turut mengatakan bahawa Outlast 2 adalah bukan kesinambungan daripada Outlast yang pertama. Pengalaman seperti melarikan diri dan menyorok masih dikekalkan didalam Outlast 2 kerana respon yang positif dari peminat dan komuniti gaming bergenre seram.
Dengan penjualan sebanyak 3.5 juta untuk Outlast, Red Barrels yakin mereka akan berjaya mendapatkan lebih banyak peminat melalui Outlast 2.
Outlast 2 bakal menemui peminat di PC, PS4 dan Xbox One kelak.
JomBaca: Kalendar game bakal keluar untuk tahun 2016